Datum kreiranja srijeda, 21 Februar 2018 14:09\nRegionalni program lokalne demokratije na Zapadnom Balkanu (ReLOaD) je trogodišnji projekat (februar 2017-februar 2020.godine), kojifinansira Evropska unija (EU), a implementira Razvojni program Ujedinjenih nacija (UNDP). ReLOaD je utemeljen na pozitivnim iskustvima projekta Jačanje lokalne demokratije (LOD), koji je u Bosni i Hercegovini provodio UNDP, uz finansijsku podršku EU, i koji služi kao primjer dobre prakse koja se sada koristi i kao model širom Zapadnog Balkana. Kao regionalna inicijativa, ReLOaD projekat se provodi u Albaniji, Bivšoj Jugoslovenskoj Republici Makedoniji, Bosni i Hercegovini, Crnoj Gori, Kosovu* i Srbiji.\nS obzirom na regionalnu prisutnost, ReLOaD će funkcionirati kao platforma za umrežavanje zemalja/teritorijaZapadnog Balkana, te za razmjenu iskustava i naučenih lekcija vezano za bolje pružanje usluga građanima.\nReLOaD će unaprijediti finansijske mehanizme putem kojih će općine, koje finansirajuorganizacije civilnog društva, implementirati aktivnosti prioritetne za lokalni razvoj, u suradnji s organizacijama civilnog društva. Na taj način ReLOaD projekat će, u partnerstvu sa lokalnim vlastima širom Zapadnog Balkana, doprinijeti povećanju uključenosti civilnog društva u procese donošenja odluka i poboljšanju nivoa pružanja usluga prema građanima.\nU jedinicama lokalne samouprave u Bosni i Hercegovini koje već imaju usvojen pravni okvir za transparentnu dodjelu sredstava za projekte organizacija civilnog društva,ReLOaD će raditi na njegovoj intenzivnijoj provedbi i osiguranju održivosti takvog sistema. U jedinicama lokalne samouprave koje nemaju već usvojeni pravni okvir, ReLOaD projekat će raditi na njegovom usvajanju i samoj provedbi u Bosni i Hercegovini.\nOdabrane partnerske općine i gradovi se obavezuju da će na transparentan način finansiratiprojekte od javnog interesa, koje će provoditi organizacije civilnog društva, a sa ciljem poboljšanja životnih uslova za sve građane.\nU odabranim općinama i gradovima, ReLOaDprojekatće podržati provedbu 80 projekata organizacija civilnog društva, a očekuje se da će korist od tih projekata imati oko 20.000 građana u Bosni i Hercegovini. Posebna pažnja će biti posvećena projektima koji pružaju socijalne usluge za najranjivije kategorije društva, projektima koji rade na unaprjeđenju ravnopravnosti spolova i zaštiti okoline, te projektima koji se bave pitanjima ljudskih prava.\nSuština ReLOaD projekta je u primjeni transparentnogfinansiranja projekata organizacija civilnog društvakoji su utemeljeni na lokalnim strateškim dokumentima ikoji su fokusirani na građane i njihove potrebe.


Šoltes: Žalim što Vučić i Tači nisu razgovarali - Politika - Dnevni list Danas\nPočetna » Politika » Šoltes: Žalim što Vučić i Tači nisu razgovarali\nŠoltes: Žalim što Vučić i Tači nisu razgovarali\nŽalim zbog činjenice što se dijalog predsednika Vučića i predsednika Tačija danas nije odigrao u Briselu, kako je prvobitno bilo planirano, kaže za Danas Igor Šoltes, izvestilac za Kosovo Evropskog parlamenta.\n5Piše: M. S. 07. septembra 2018. 17.59\nŠoltes ističe da se nada da će „i jedan i drugi predsednik nastaviti proces pregovora i u narednim mesecima postići pravnoobavezujući sporazum o sveobuhvatnoj normalizaciji odnosa Kosova i Srbije, koji će biti održiv i prihvatljiv za ceo region, kao i u skladu sa međunarodnim pravom“.\ndijalog, hasim taci, igor soltes, kosovoBeograd, Brisel\n07. septembra 2018. u 18.49\nSrbi najveće žrtve genocida i etničkog čišćnja i da je nad Srbijom počinjen ratni zločin bombardovanjem, te da Srbija ne sme da odustane od odbrane nacionalnih i državnih interesa, a posebno ne sme da prihvati jednostrano proglašenu nezavisnost KiM.\nKosovo nije država već teritorija pod privremenom upravom UN u skladu sa Rezolucijom 1244\nDefinitivno je da konačnim rešenjem neće biti zadovoljni ni u Prištini ni u Beogradu. Međutim, podela Kosova nije baš najrealnije rešenje i definitivno je da je daleko od izvesnog\n07. septembra 2018. u 19.13\n07. septembra 2018. u 19.14\nOvde vlada haos..


Prvi električni motocikl kompanije Harley-Davidson dolazi u avgustu po ceni od 30 hiljada dolara - Tech Lifestyle\nPočetna Događaji CES 2019 Prvi električni motocikl kompanije Harley-Davidson dolazi u avgustu po ceni od 30...\nPrvi električni motocikl kompanije Harley-Davidson dolazi u avgustu po ceni od 30 hiljada dolara\nModel LiveWire je brz i veoma povezan, ali bi autonomija mogla da bude problem.\nNakon godina priče, u kompaniji Harley-Davidson je konačno spremni da svoj LiveWire električni motocikl izbace na tržište – i nije iznenađenje to što mu je cena paprena.\nOvaj „zeleni“ dvotočkaš je sada dostupan u pretprodaji, a debitovaće u avgustu sa solidnom cenom od 29.799 dolara. To je dosta novca, ali u kompaniji Harley-Davidson računaju na to da će performanse i povezanost završiti posao za njih.\nElektromotor koji vam je smešten između nogu pokreće LiveWire od 0-100 km/h za hitrih 3,5 sekundi (sa sve „futurističkim“ zvukom), a H-D Connect usluga koristi LTE mrežu da vam omogući iz daljine proverite stanje vašeg motocikla, dobijete notifikaciju da je vreme za servis i saznate da li neko pokušava da nešto petlja oko vašeg dvotočkaša. Ako neko uspe da vam ukrade motocikl, možete da ga locirat uz pomoć GPS signala.\nAko možete da ga priuštite, naići ćete na jednu glavnu začkoljicu: a to je autonomija.\nU kompaniji Harley-Davidson procenjuju da ćete moći da pređete oko 175 km po gradu sa jednim punjenjem. To je svakako dovoljno za većinu potreba, ali veteranska kompanija poput Zero Motorcycles ima motocikle koji mogu da pređu i do 260 km po gradu sa jednim punjenjem.\nVi plaćate za snagu i tehnologiju koju donosi model LiveWire, kao i njegov odličan dizajn.\nPrethodni tekstProcter & Gamble izbrisao nam je pege uz pomoć magičnog štapića\nSledeći tekstNikada niste videli gejmerski laptop kao što je ASUS ROG Mothership


Ivan Đoković na konferenciji međunarodnog projekta ,,TransDanube Pearls“: Cikloturizam – recept za nov koncept održivog saobraćaja u turizmu – Покрајински секретаријат за привреду и туризам\nBeograd, 2. mart 2017. – Potpredsednik Pokrajinske vlade i pokrajinski sekretar za privredu i turizam, Ivan Đoković, učestvovao je na konferenciji – radionici u okviru međunarodnog projekta ,,TransDanube Pearls“, posvećenog održivom transportu u oblasti turizma, prevashodno biciklizmu, promociji i daljoj afirmaciji cikloturizma.\nKonferecija evropskih zemalja, partnera u biciklizmu, uz podršku nadležnih republičkih ministarstava, Pokrajinske vlade, Grada Beograda, privatnog i nevladinog sektora, koja je danas održana u Skupštini Grada Beograda, posvećena je značaju kako pravnog, tako i institucionalnog okvira u navedenim oblastima, posebno u oblasti održivog saobraćaja, turističke privrede i zaštite životne sredine, sve kroz predstavljanje primera dobre prakse iz regiona i pojedinih evropskih zemalja.\nPokrajinski sekretarijat za privredu i turizam, na čijem je čelu potpredsednik Đoković, je u tekućoj godini predvideo sve potrebne pojedinosti za investiranje u razvoj cikloturizma. U toku je priprema logistike koja bi bila upotrebljena za izradu strategija, studija, istraživanja, analiza, projekata i edukacija, a sve u cilju razvoja turističkih potencijala cikloturizma.\n,,Predmet ovog projekta i tema današnje radionice jeste višedimenzionalni proces koji obuhvata tehnologiju, zdravstvo, sport, razvoj komunikacija, ali je i jedan novi fenomen u okviru EU. Dva su pitanja koja se pokreću u AP Vojvodini, a to su transport i turizam, odnosno cikloturizam kao jedna od njegovih grana, što je čini i ekonomskom granom sa dragocenim potencijalom u razvoju privrede. Moglo bi se reći da, u pogledu upotrebe bicikla kao prevoznog sredstva, Vojvodina koja je izgrađena na tradicijama Austrougarske monarhije, izgradila je svoju svest i infrastrukturu za biciklizam pre više od veka, gde se bicikl, bez obzira na vremenske uslove, koristi svakodnevno. U pogledu biciklizma, kroz teritoriju Vojvodine prolaze značajne tri biciklističke evropske rute, Evrovelo 6, 11 i 13. Zbog dobro izgrađene infrastrukture i signalizacije, upravo je ovaj domen turizma potencijal za javno-privatno partnerstvo i nove investicije“, rekao je Đoković, dodavši da je dugoročno cilj Sekretarijata jačanje saradnje razvoja i unapređenja cikloturizma, posebno sa Mađarskom, jer zajedničkim apliciranjem na IPA projektima, podrškom Evropske unije prilikom njihove realizacije, povećavale bi se šanse za realizaciju većih investicija koje bi privukle veći broj cikloturista na biciklističkim rutama kroz Mađarsku i Republiku Srbiju, a samim tim i kroz AP Vojvodinu.\nRepublika Srbija je jedna od prvih zemalja koje su prihvatile ponuđeno partnerstvo Austrije na promociji biciklizma, tokom Ministarske konferencije održane 2014. godine u Parizu. Kao doprinos sprovođenju Panevropskog programa transporta, životne sredine i zdravlja, kao i ciljeva Pariske deklaracije, koji promovišu politike i aktivnosti zdravih i bezbednih vidova saobraćaja, partnerstvo na promociji biciklizma i cikloturizma je stvorilo jedinstvenu trilateralnu platformu čiji je cilj promovisanje i afirmisanje biciklizma na evropskom nivou.\nU ovom smislu je veoma značajna podrška Evropske komisije UN za Evropu, kao i Svetske zdravstvene organizacije koje omogućuju da u partnerstvu sa nadležnim ministarstvima i ostalim institucijama sačini Nacionalni akcioni plan transporta, životne sredine i zdravlja. Promocijom biciklizma se doprinosi razvoju zelene ekonomije i stvaranju novih radnih mesta, što predstavlja prioritet na nacionalnom nivou.


Francuska Liga 1 (3.kolo – petak) – Najava meča i predlog za klađenje! - Sportske novosti\nNaslovna Fudbal Najave i prognoze Fudbal Francuska Liga 1 (3.kolo – petak) – Najava meča i predlog za...\nFrancuska Liga 1 (3.kolo – petak) – Najava meča i predlog za klađenje!\nProšlo kolo u Francuskoj Ligi 1 i ponovo visoki procenti pogođenih mečeva, dva meča su nas iznenadila svojim ishodom, dok smo jedan izbegli, kompletnu listu predloga pogledajte na slici, a mi ćemo i ovog vikenda pokušati da vam približimo dešavanja u Ligi 1 i olakšamo klađenje:\n20:45 LION – STRAZBUR\nPrvi meč 3.kola otvaraju Olimpik Lion, koji će na svom stadionu dočekati jedno od najprijatnijih iznanđenja dosadašnjeg toka lige, ekipu Strazbura.\nLion je u prva dva kola ostvario polovičan učinak, posle pobede nad Amijenom na domaćem terenu 2:0, neprijatno su iznenadili svoje navijače na gostovanju Remsu, gde su poraženi 1:0, ono što je bio problem u toj utakmice jeste i jako malo stvorenih šansi, a može se reći nijedna iz kategorije stopostotnih. Čini se da se nedostatak kapitena Fekira oseća pa svi u klubu jedva čekaju da se priduži takmičarskoj ekipi i zaigra u prošlogodišnjoj formi, njegov povratak se očekuje u ovom meču, jer se nalazi u takmičarskoj ekipi koja je određena za ovu utakmicu, tu su još golmani Lopes i Gorgelan, Rafael, Duboa, Morel, novi igrač Denajer, Marcelo, Mendi, Aouar, Ndombele, Tousart, Feri, Diop, Depaj, Traore, Korne, Terier, Mariano i pomenuti Fekir. Najjači sastavi Liona od početka sezone, faliće samo defanzivac Marcal.\nEkipa Strazbura neočekivano je dobro startovala u ligi i u dva meča osvojila 4 boda, da je bilo malo više sreće taj konto je mogao da bude uvećan i na maksimalnih 6 bodova. U prvom meču savladali su ekipu Bordoa u gostima 0:2 (Bordo rano dobio crveni karton), dok je u meču sa Sent Etijenom, Strazbur poveo, ali je dozvolio gostima da izjedanče i odnesu bod iako su 75.minuta igrali bez isključenog Subotića. Za ovaj meč neće biti veznog igrača Lienarda (2/0/1 ove sezone), standardnog u prva dva meča.\nProšle sezone je Strazbur pobedom 3:2 nad Lionom, prekinuo niz od 13 vezanih pobeda Liona, na domaćem terenu Lion je protiv Strazbura slavio bez primljenog gola u prethodnih 5 utakmica.\nDanas očekujemo jedan meč gde će domaći tim uz motivaciju da se iskupe za poraz od Remsa, biti vođen i željom da se revanšira za poraz iz prošle godine od 3:2, tako da očekujemo pobedu domaćina uz nekoliko golova na meču, a opredelićemo se za tradicionalnu igru.\nPREDLOG za KLAĐENJE: 1&2-5 gola (kvota 1,70),\nPREDLOG 2: SP1 (pobeda Liona bez primljenog gola) (kvota 2,25)\nLion - Strazbur\nPrethodni tekstOdbrane su u prvom planu\nSledeći tekst[PREMIUM] Saradnja nagoveštava pobedu gostiju po fantastičnoj kvoti, ali i PRELAZ


Vlada SAD-a zatražila je formiranje finteh odeljenja koje bi podstaklo razvoj novih tehnologija, poput kriptovaluta, blokčein tehnologije i drugih.\nAmeričko regulatorno telo - OCC (Office of the Controller of the Currency), koje je prethodno izrazilo optimizam za digitalne valute i blokčein tehnologiju, planira otvaranje 3 kancelarije – u Vašingtonu, Njujorku i San Francisku.\nTomas J. Kari, iz OCC, je izjavio:\n“OCC podržava inovacije koje unapređuju bezbednost federalnog bankovnog sistema, pošteno se postavljaju prema korisnicima i promovišu finansijsku inkluziju...“\nEfekat na blokčein startape\nIako je teško pretpostaviti kakav će uticaj imati planovi OCC-a na bitkoin i altkoine, zasigurno će imati veliki uticaj na poslovanje blokčein startapa koji sarađuju sa bankama i velikim finansijskim institucijama.\nBlokčein startapi koji razvijaju efikasne finansijske sisteme i decentralizovane infrastrukture, imaće koristi od povoljnih regulativa.\nJoš važnije, Kari je izjavio da je primarna svrha odeljenja za finteh inovacije da pomogne centralnoj banci i drugim finansijskim institucijama u SAD-u da usvoje i prihvate nove finansijke tehnologije poput blokčein tehnologije.\nKari je dodao:\n“Ove promene će biti izazov tradicionalnim poslovnim modelima.“


Direktor ''Vodovoda'': Nadzorni odbor izabran nezakonito | Info | Politika\nDirektor ''Vodovoda'': Nadzorni odbor izabran nezakonito 0 Podijeli Podijeli na facebook Podijeli na twitter Podijeli na viber Pošalji na mail\nDirektor ''Vodovoda'': Nadzorni odbor izabran nezakonito\n28.06.2021. / 16:07\nDirektor banjalučkog "Vodovoda" Zoran Popović rekao je danas da će akcionari tog preduzeća sutra pokrenuti upravni spor, jer smatraju da je aktuelni Nadzorni odbor, koji je sazvao sjednicu Skupštine akcionara i koga je imenovao grad Banjaluka, izabran nezakonito.\nKaže i da je prekršen statut firme.\n"Na minuloj sjednici Skupštine akcionara većinski vlasnik - Grad Banjaluka je mimo dnevnog reda, zakona i našeg statuta mijenjao dnevni red, ne sačekavši da se produži mandat starim članovima Nadzornog odbora, već je imenovao svoj, odnosno novi", rekao je Popović novinarima.\nOn je rekao da prihvata političke odluke, ako one to jesu, ali dodaje da treba poštovati zakonske procedure u pogledu imenovanja Nadzornog odbora.\n"Zakonske procedure na tom planu nisu poštovane i rađene su naprečac. Dakle, ne priznajemo odluke današnje Skupštine akcionara i pozivamo gradonačelnika Draška Stanivukovića da primijeni iste aršine kao prilikom odluke Skupštine grada u vezi sa naknadama porodiljama i zdravstvenim radnicima kada je zatražio ustavnost te odluke. I mi, prema istim aršinima, tražimo od Grada da primijeni zakonitost i ustavnost odluka naše firme", rekao je Popović.\nOn je napomenuo da je "Vodovod" pozitivno radio u proteklom periodu, te da je presedan što Gradska komisija za korporativno upravljanje nije podržala godišnji izvještaj ovog preduzeća, prema kojem su poslovni prihodi u plusu 250.000 KM.\n"Povećali smo prihode za dva miliona KM, a rashode smanjili za pola miliona KM. Smanjili smo i broj zaposlenih za 24 i imamo jedno domaćinsko poslovanje u protekle četiri godine", istakao je Popović.\nOn kaže da je taj rezultat ostvaren uprkos tome što je lani, pod uticajem pandemije virusa korona, zabilježen pad prihoda jer nije obračunavana potrošnja vode privrednim subjektima.\n"Dakle, nekorektno je od Gradske uprave i Komisije za korporativno upravljanje da ne podrži ovaj izvještaj, iako je to učinio Nezavisni i naš odbor za reviziju, kao i prošli Nadzorni odbor", rekao je Popović.\nIzvršni direktor "Vodovoda" za pravne poslove Boran Bosančić rekao je da je današnja Skupština akcionara sazvana da se napravi priprema za razrješenje članova uprave te firme.\nKada je riječ o imenovanjima Nadzornog odbora, Bosančić je rekao da je na majskoj sjednici Skupštine akcionara došlo do promjene dnevnog reda kada su imenovani vršioci dužnosti Nadzornog odbora.\nOn je rekao da shodno kršenju određenih odredaba Zakona o privrednim društvima, "Vodovod" smatra da je odluka o izboru Nadzornog odbora ništavna.\n"Tražićemo od sutra, zajedno sa drugim akcionarima, sudsku zaštitu, kao i privremenu mjeru da se odluke o izboru Nadzornog odbora stave van snage do okončanja sudskog postupka", rekao je Bosančić.\nKonferenciju predstavnika "Vodovoda" je najavio Gradski odbor SNSD-a Banjaluka.


Predstavljeno istraživanje o dobročinstvu u Srbiji za 2018. godinu : Inkluzija\nPredstavljeno istraživanje o dobročinstvu u Srbiji za 2018. godinu\nPrema istraživanju Fondacije „Catalyst Balkans” u 2018. godini u Srbiji su građani/ke i kompanije donirali 27,3 miliona evra za opšte dobro. Za razliku od 2017, kada su najviše donirale kompanije, u prethodnoj godini su građani i građanke bili najdarežljiviji, sa doniranih preko 11 miliona evra.\n„U Srbiji se filantropija konstantno razvija i vidimo da se nakon velikog rasta u 2017. godini ukupno donirani iznos stabilizovao na oko 27 miliona evra. Nama je posebno drago što vidimo da je kod građana sve izraženija svest o dobročinstvu i mogućnostima da pomognu svojoj zajednici, zbog čega su građani kroz različite kampanje masovnih davanja, po prvi put otkako sprovodimo istraživanje, najveći donatori u zemlji, sa preko 11 miliona evra donacija“, izjavio je Nathan Koeshall, direktor Catalyst Balkans.\n„Druga dobra vest je da je dobročinstvo sve transparentnije, sve češće se objavljuju rezultati dobrotvornih akcija – tako se gradi poverenje javnosti, i verujemo da je to jedan od razloga zašto su građani u 2018. godini više donirali“, dodao je Koeshall.\nDirektorka Trag fondacije Biljana Dakić Đorđević smatra da su za porast donacija građana i građanki zaslužne neprofitne organizacije koje artikulišu i rešavaju probleme u lokalnim zajednicama.\n„Ohrabruje nas rast poverenja u neprofitne organizacije, koje su primaoci 54 odsto iznosa svih donacija, kao i pozitivan trend dugoročnih partnerstava između neprofitnog i poslovnog sektora. Trag je do sada podržao skoro 100 organizacija koje su od pojedinaca i preduzeća u svojim zajednicama prikupile preko 600.000 dolara. U okviru naše Koalicije za dobročinstvo, i u saradnji sa drugim partnerima, nastavićemo da podstičemo porast poverenja u rad neprofitnog sektora i u njegove kapacitete da rešava pitanja od važnosti za građane”, izjavila je Biljana Dakić Đorđević.\nDirektorka Fondacije „Ana i Vlade Divac”, koja predvodi Koaliciju za dobročinstvo, očekuje da će dobri rezultati kada je dobročinstvo u pitanju tek doći.\n„Kako bismo istinski pokrenuli promene i u zakonodavnom sistemu, koji često nije dovoljno stimulativan za donatore, pre svega kompanije i pojedince, inicirali smo osnivanje Saveta za filantropiju prošle godine, pri kabinetu predsednice Vlade. Formirane su i radne grupe koje će se baviti rešavanjem ključnih problema u nekoliko oblasti, kao što je unapređenje okvira za doniranje viška hrane, želimo da se unaprede i dosledno primenjuju zakoni koji se odnose na doniranje pravnih lica, ali i da se stvore uslovi za poreske olakšice za pojedince koji daju za opšte dobro. Na taj način doniranje će biti i lakše i stimulativnije za sve. Prema preliminarnim rezultatima, svakog dinara kojeg se država odrekne ukidajući PDV na donacije u hrani, vratiće se zajednici dvostruko“, ističe Ana Koeshall.\nIstraživanje o dobročinstvu u Srbiji i celom regionu Zapadnog Balkana Catalyst Balkans sprovodi od 2013. godine, ponovo u partnerstvu sa Trag fondacijom, a po prvi put kao deo Koalicije za dobročinstvo u okviru Projekta za unapređenje okvira za davanja, koji finansira USAID. Istraživanje je dodatno podržala i Fondacija „Čarls Stjuart Mot”.\nGlavne nalaze istraživanja i izveštaj u celini preuzmite na givingbalkans.org.


Beron Dejvis se vraća u NBA? - Sportske.net\nBeron Dejvis se vraća u NBA?\nNekadašnji Ol-Star igrač i reprezentativac SAD izrazio nadu da bi ponovo mogao a zaigra u najjačoj ligi na svetu.\nNBA liga se vraća u LondonDres Pejsersa inspirisan filmomBobi zbog Zvezde rizikovao NBA angažman!Priđoni se vraća u Evropu?LeBron "zapalio" publiku u San Francisku\nIskusni plejmejker, koji je pre 16 godina bio izabran kao treći pik na draftu i sa dosta uspeha nosio dres Hornetsa (Šarlot, pa Nju Orleans), Golden Stejt Voriorsa i LA Klipersa, probaće ponovo da se izbori za NBA angažman.\nPoslednji tim za koji je nastupao u najjačoj ligi na svetu bili su Njujork Niksi u sezoni 2011/12. Usledio je prekid zbog teške i veoma gadne povrede, nakon oporavka nije uspeo da nađe novi angažman, ali nijednog trenutka nije prestajao da trenira.\nIako ima 36 godina Dejvis veruje da još uvek ima kvalitet da nastupa u NBA karavanu.\n"Pokušaću da se nametnem u nekom od timova, zašto da ne?" rekao je u izjavi jednoj radio stanici.\nDejvis je bio dva puta učesnik Ol-Stara, u dva maha je bio i najbolji kraljivac lopti u NBA ligi.\nZanimljivo, Beron Dejvis je pogodio najdalji šut u istoriji NBA lige, sa čak 27 metara razdaljine, na utakmici između Šarlota i Milvokija 2001. godine!\nBio je član reprezentacije SAD na Mundobasketu 2002. godine u Indijanapolisu, kada je domaćin eliminisan u 1/4 finalu od budućeg šampiona, SR Jugoslavije.


Užice ponovo u programu sertifikacije NALED-a - Užicka Republika Press\nUžice ponovo u programu sertifikacije NALED-a\nKljučni projekti na kojima lokalna vlast insistira odnose se na razvoj industrijske zone na Beloj zemlji i privođenje kraju aktivnosti na uspostavljanju sistema visokog školstva u Užicu sa akcentom na razvoj informacionih tehnologija i povezivanje sa biznis sektorom, istakao je Tihomir Petković, gradonačelnik Užica na redovnom godišnjem planiranju NALED-a koje je započeto u našem gradu a nastavlja se na Zlatiboru.\nOn je dodao da je ideja da se u prostoru nekadašnje kasarne u Krčagovu opremi i u funkciju stavi prostor za kompanije iz ovog sektora u cilju podsticanja i širenja IT biznisa, a sve uz podršku Tehničkog fakulteta iz Novog Sada.\nIstakao je da je u toku tender za rekonstrukciju i promenu namene komandno- nastavnog objekta u objekat visokog obrazovanja za potrebe visokoškolske ustanove sa pratećim sadržajem u kompleksu bivše kasarne IV puk. Pocenjena vrednost je oko 60 miliona dinara, a polovina sredstava dobijena je od Ministarstva privrede, reakao je Petković, koji je član izvršnog odbora NALED-a.\nOsvršnuvši se na industrijsku zonu na Beloj Zemlji, on je rekao da je sve ubrzano nakon odluke da auto-put ide ka Višegradu i kada je nađeno rešenje kojim je Republička direkcija za imovinu u vlasništvo grada prenela 29 hektara zemljišta Srbija šuma.\nPetković je rekao da je ovih dana u Ministarstvu privrede završen konkurs za industrijske zone na kome je grad konkurisali sa projektom vrednim oko 50 miliona dinara za izgradnju postrojenja za prečišćavanje otpadnih voda na Beloj zemlji, dodajući da naredne godine očekuje potencijalnog investitora za izgradnju objekta na toj lokaciji.\nPočetkom godine NALED je doneo odluku da se Užice ponovo uključi u program sertifikacije koji postavlja standarde poslovnog okruženja u gradovima širom regiona, istakla je izvršna direktorka NALED-a Violeta Jovanović, naglašavajući da Užice više od deceniju sarađuje sa NALED-om.\nOn je rekla da će tokom radnih sastanaka u Užicu i na Zlatiboru biti preciziran plan rada za godinu id a će se razgovarati o inicijativama važnim za Užice, navodeći kao jednu od prioritetnih tema rešavanje problema pasa lutalica. To je problem koji ima većina gradova i opština u Srbiji i potrebna je koordinacija velikog broja institucija kako bi se taj problem sistemski rešio, naglasila je Jovanovićeva.\nInače, misija NALED-a je unapređenje privrednog okruženja u Srbiji kroz podršku ekonomskim reformama uz aktivno učešće i saradnju privrede, lokalnih samouprava i organizacija civilnog društva.\nTreba istaći da je Program Sertifikacije povoljnog poslovnog okruženja u jugoistočnoj Evropi jedinstven regionalni program za unapređenje konkurentnosti lokalnih samouprava koji se sprovodi u Bosni i Hercegovini, Hrvatskoj, Makedoniji i Srbiji. Program je namenjen opštinama i gradovima koji imaju odgovarajuće kapacitete i strateški su opredeljeni da unaprede poslovni ambijent, privuku investicije i podstaknu razvoj lokalne ekonomije.\nOpštine i gradovi koji se uključe u program dobijaju regionalni rang konkurentnosti prema oceni kvaliteta usluga koje pružaju investitorima i privrednicima, konkretne smernice za unapređenje poslovanja, kao i priliku da učestvuju u regionalnoj razmeni najboljih praksi. Sertifikovane opštine se pozicioniraju kao najnaprednije u regionu i kvalifikuju se za podršku nacionalnih i međunarodnih institucija i donatora, uz aktivnu promociju na regionalnom i međunarodnom nivou.


UKC Republika Srpska – Posjeta predsjednika Vlade Republike Srpske Univerzitetskom kliničkom centru Republike Srpske\nPosjeta predsjednika Vlade Republike Srpske Univerzitetskom kliničkom centru Republike Srpske\nUniverzitetski klinički centar Republike Srpske posjetio je predsjednik Vlade Republike Srpske gospodin Radovan Višković. Tom prilikom održan je sastanak sa poslovodstvom UKC RS na čelu sa prof. dr Vladom Đajićem na kojem je utvrđeno da su UKC RS i zdravstveni sistem Republike Srpske uspješno odgovorili na sve izazove u borbi protiv virusa korona.\nOvom prilikom premijer Radovan Višković se zahvalio svim medicinskim radnicima koji su u posljednja dva mjeseca dali sve od sebe da bi zaštitili zdravlje građana, te dodao da su mnogo jače ekonomije imale mnogo veće probleme i njihovi zdravstveni sistemi su padali. Republika Srpska je pokazala da kao jedna mala ekomonija, ako se dobro organizuje, može da se nosi sa ovim problemom.\nPrema njegovim riječima, novi virus korona je u Republici Srpskoj sve vrijeme držan pod kontrolom, te ni u jednom trenutku nije bilo eksponencijalnog rasta broja zaraženih. Dodao je da je u protekla dva mjeseca Vlada RS zdravstvenom sektoru po raznim osnovama doznačila više od 100 miliona KM za nabavku potrebne opreme, lijekova i svega ostalog što je bilo neophodno. Višković je naglasio da je od izuzetnog značaja što u Kovid bolnici nije bilo oboljelih zdravstvenih radnika.\nProf. dr Vlado Đajić, generalni direktor UKC RS, rekao je da je naša ustanova prema mišljenjima eksperata iz Svjetske zdravstvene organizacije uspješno odgovorila na sve izazove u prethodna dva mjeseca. Naglasio je da nijednom pacijentu, ni u jednom trenutku nije falio respirator, bolesnički krevet, ili prisustvo zdravstvenih radnika i lijekova, što se dešavalo u skoro svim državama. Takođe, zahvalio se Vladi Republike Srpske bez čije podrške u ovoj borbi ne bismo uspjeli.


Na bazi utvrđenog činjeničnog stanja, izjašnjenja subjekata revizije i objavljenih pojedinačnih konačnih izvještaja o reviziji, Senat Državne revizorske institucije, na sjednici održanoj dana 15. februara 2018. godine je usvojio Zbirni izvještaj o reviziji Godišnjih finansijskih izvještaja političkih subjekata za 2016. godinu.\nSubjekti revizije su dužni da Godišnji finansijski izvještaj dostavljaju DRI u roku koji je utvrđen članom 37 Zakona o finansiranju političkih subjekata i izbornih kampanja i da isti pripreme u skladu sa važećim okvirom finansijskog izvještavanja.\nSubjekti revizije su shodno članu 38 Zakona o finansiranju političkih subjekata i izbornih kampanja dužni da do kraja tekuće godine za narednu godinu donesu Program rada i Finansijski plan. Preporučuje se subjektima revizije da Godišnjim programom rada, osim aktivnosti, planira i iznos finansijskih sredstava po svakoj od predviđenih aktivnosti. Subjekti revizije treba da realnije planiraju prihode i rashode, a u slučaju ostvarivanja prihoda i rashoda u većem ili manjem iznosu od planiranih, DRI preporučuje da isti u fiskalnoj godini izvrše korekciju Finansijskog plana.\nSubjekti revizije su dužni da ugovore o djelu i ugovore o zakupu poslovnih prostora zaključuju u skladu sa Zakonom o obligacionim odnosima.\nSubjekti revizije su dužni da sve troškove pravdaju adekvatnom i potpunom dokumentacijom kao i da troškove klasifikuju i evidentiraju na odgovarajuća konta shodno Pravilniku o kontnom okviru koji primenjuju.\nSubjekti revizije za poslove na sistematizovanim radnim mjestima ili poslovima iz redovne djelatnosti treba da zaključuju ugovore o radu, jer isti po prirodi i vrsti rada imaju obilježje posla za koji se zasniva radni odnos.\nPotrebno je da se donese regulativa kojom će se urediti pravni status i druga pitanja od značaja za rad Grupe građana.\nPotrebno je koalicionim sporazumom definisati prava i obaveze svakog konstituenta Koalicije u dijelu evidentiranja i plaćanja obaveza po osnovu izbornih kampanja.\n10. Preporučuje se subjektima revizije da smanje gotovinske isplate i da plaćanje vrše preko žiro računa, kako bi se na taj način izbjegle eventualne zloupotrebe.\nZbirni izvještaj sadrži predloge, koje je Državna revizorska institucija dala za izmjenu Zakona o finansiranju političkih subjekata i izbornih kampanja i preporuku nadležnom skupštinskom odboru.\nKonačan Zbirni izvještaj o reviziji Godišnjih finansijskih izvještaja političkih subjekata za 2016. godinu je dostupan na zvaničnoj internet stranici Državne revizorske institucije Crne Gore.\nZbirni izvještaj o reviziji Godišnjih finansijskih izvještaja političkih subjekata za 2016. godinu\nMore in this category: « Objavljen Zbirni izvještaj o paralelnoj reviziji uspjeha na temu javnih nabavki koju su sprovele VRI zemalja Zapadnog Balkana\tOdržana obuka „IntoSAINT alata za samoprocjenu integriteta“ »


Najavljene reforme u paušalnom oporezivanju\nMinistar finansija Srbije Mlađan Dinkić najavio je 24. avgusta u Kragujevcu da će se nakon ukidanja fiskalnih kasa za pojedine delatnosti, i ukidanja "šume" od oko 100 parafiskalnih nameta, sledi reforma paušalnog oporezivanja.\nDinkić je rekao da će naredni korak biti da "paušalci" budu obveznici samo paušalnog poreza, poreza na imovinu i da plaćaju porez i doprinose za radnike koje zapošljavaju.\n- Da ne bude više moguće da se bilo kome ko se bavi zanatom ili malom privredom i plaća paušalni porez, nametne i neka druga taksa - rekao je Dinkić i naveo da danas zanatlije plaćaju 35 taksi, a ugostiteljske radnje 42.\nPo njegovim rečima, potrebno je regulisati položaj "paušalaca" da bi oni bili zadovoljni i možda zaposlili više radnika.\nMinistar je očekuje da će od 1. oktobra biti "lakši život paušalcima" koji su opterećeni brojnim nametima i podsetio da su ukinute fiskalne kase za oko 40.000 paušalaca.\n- U pripremi je nastavak podrške zanatlijama i malim preduzećima, sledeće nedelje Vlada će doneti veliki program podsticanja privrede gde će posebno mesto imati finansijska podrška zanatlijama i maloj privredi - rekao je Dinkić.\nPo njegovim rečima, Vlada priprema ukidanje više od 100 parafiskalnih nameta, za šta je potrebno promeniti 71 zakon.\nNa pitanje kako će reagovati lokalne vlasti na ukidanje taksi, Dinkić je rekao da smatra da je njihov interes da se odreknu tih prihoda jer su prošle godine dobile 80% od poreza na plate koji im je sada ključni prihod, a rašće i transferna sredstva Republike opštinama i gradovima.


Srbija donirala vakcine Crnoj Gori: Odnose dvije zemlje povećati na nivo braće i sestara\nBosanski Haber Girişi : 18 Şubat 2021 12:12\nU narednim danima, kako smo to već najavili, trebalo bi stići dodatnih 2.000 doza vakcina...\nPrvi kontigent od 2.000 vakcina, koje je Srbija donirala Crnoj Gori, sinoć je isporučen na podgoričkom aerodromu. U narednim danima, kako smo to već najavili, trebalo bi stići dodatnih 2.000 doza vakcina.\nU Podgoricu je, tim povodom, doputovala i premijerka Srbije Ana Brnabić, koju su dočekali premijer Zdravko Krivokapić i ministrica zdravlja Jelena Borovinić Bojović.\nPremijerka Srbije je prilikom isporuke vakcina kazala kako je u ovim vremenima solidarnosti najbitnija kao i da ovim gestom žele da otvore novo poglavlje i odnose ove dvije zemlje podignu na najveći mogući nivo i da to bude odnos braće i sestara i najboljih priatelja.\nZdravko Krivokapić, premijer Crne Gore, zahvalio se Srbiji na doniranim vakcinama te istakao da su zdravlje i solidarnost iznad i prije svega. Krivokapić je dodao da je doniranje vakcina dokaz velikog poštovanja koje Srbija ima prema Crnoj Gori, te izrazio nadu da će ovaj potez biti početak razvoja odnosa dvije zemlje.\nEtiketler : VAKCINE CRNA GORA SRBIJA ANA BRNABIĆ ZDRAVKO KRIVOKAPIĆ


Veća sredstva za rad Kantonalnog suda Sarajevo u narednoj budžetskoj godini\nMinistar pravde i uprave Kantona Sarajevo Mario Nenadić i novoimenovani vršitelj dužnosti predsjednika Kantonalnog suda u Sarajevu Vladimir Špoljarić, sa saradnicima, razgovarali su jučer o radu tog suda, rezultatima te poteškoćama i izazovima s kojima se Sud suočava u radu.\nObjavljeno 08.11.2018 12:21\nJedan od ključnih problema u radu Kantonalnog suda, kako je navedeno, jeste rješavanje starih predmeta od kojih neki datiraju još iz 2013. i 2014. godine. To stvara pravni osnov za pokretanje tužbi za naknadu nematerijalne štete pred Ustavnim sudom BiH i Evropskim sudom za ljudska prava, zbog dužine trajanja sudskih postupaka.\nNenadić je istakao da Kantonalni sud ima svu neophodnu podršku Ministarstva pravde i uprave kao i Vlade KS u realizaciji svojih zakonskih zadaća kao i da se očekuje, prije svega, rješavanje starih predmeta i uredna realizacija novopristiglih predmeta na ovom sudu.\n- Blagovremeni i hronološkim redom rješavani predmeti na Kantonalnom sudu sigurno će na direktan način doprinijeti smanjenju broja predmeta a time i sprečavanju velikih izdvajanja iz Budžeta KS. Radi se o isplati naknada aplikantima koje dodjeljuju ove sudske instance na ime nematerijalne štete - kazao je Nenadić.\nTim povodom je razgovarano o potrebama, odnosno podizanju kapaciteta Kantonalnog suda kroz nova zapošljavanja te osiguranje prostora i opreme za rad sudaca. Razgovarano je i o drugim potrebama Suda, u odnosu na izmjene zakonodavstva, te s tim u vezi obavezama Vlade i Ministarstva pravde i uprave koje se tiču razvoja pravosuđa u Kantonu Sarajevo.\nNenadić je naglasio da će Vlada KS, s ciljem povećanja efikasnosti Suda, a time i pravne i stvarne sigurnosti građana, planirati izdvajanje većih sredstava u narednoj budžetskoj godini za rad te pravosudne institucije, saopćeno je iz Press službe KS.


Štros-Kan predlaže Maršalov plan za Haiti – Nadlanu.com\nŠtros-Kan predlaže Maršalov plan za Haiti\nVAŠINGTON, 20. januar 2010. (Beta-AFP) - Generalni direktor Međunarodnog monetarnog fonda Dominik Štros-Kan pozvao je danas države sveta da pokrenu "jednu vrstu Maršalovog plana" za Haiti, prošle nedelje razrušen zemljotresom.\n"Moje osećanje jeste da je Haitiju, koji je pogođen sa vise strana i od više stvari - krizom cena hrane i goriva, zatim uraganima, zatim zemljotresom, potrebno nešto zaista veliko", rekao je Štros-Kan u Hong Kongu, preneto je na internet sajtu MMF-a.\nPo njegovoj oceni, Haitiju je za obnovu potrebno nešto slično Maršalovom planu koji su SAD pokrenule po završetku Drugog svetskog rata za obnovu zapadne Evrope. Štraus Kan je dodao da bi taj plan trebalo da uključi i otpis duga Haitiju.\n"Najvažnije je da MMF radi sa svim drugim donatorima u pokušaju da se obriše celokupan dug Haitija, u šta spada i naš najnoviji zajam", rekao je on.


Otvoreno pismo Aleksandru Vučiću, predsedniku Republike Srbije | Vojvođanski klub\nOtvoreno pismo Aleksandru Vučiću, predsedniku Republike Srbije\n4. april 2018., u Novom Sadu, Glavnom gradu Vojvodine\nVaš jučerašnji javni istup u vezi sa inicijativom „Vojvođanskog kluba“ za okupljanje vojvođanskih snaga oko ideje Vojvodine Republike, predstavlja grubo nepoštovanje demokratije i našeg demokratskog prava da javno iznosimo svoje stavove i mišljenja, te da se svim raspoloživim demokratskim sredstvima borimo za njihovo ostvarivanje.\n„Vojvođanski klub“ se, kao i svi ostali potpisnici „IV Vojvođanske konvencije“, zalaže za federalizaciju države Srbije i formiranje Republike Vojvodine kao jednog od entiteta u federalnoj Srbiji. Taj zahtev je legalan i legitiman i Vi nemate prava ni da ga omalovažavate, niti da na bilo koji način ometate ili diskreditujete njegovo javno iznošenje.\nVaša je obaveza da kao predsednik Republike Srbije svojim uticajem i primerom pokažete da je Srbija demokratska zemlja u kojoj se poštuju građanska prava i slobode.\nU ime „Vojvođanskog kluba“, u ime potpisnika „IV Vojvođanske konvencije“ i u svoje lično ime, pozivam Vas da se u javnim obraćanjima sa pozicije predsednika Republike Srbije ne obračunavate sa političkim neistomišljenicima Vaše stranke, jer je Vaša obaveza da poštujete pravo na slobodu i pravo na različitost mišljenja.\nPodsetiću Vas, po članu 5. Ustava Srbije „Političke stranke ne mogu neposredno vršiti vlast, niti je potčiniti sebi.“ U skladu s tim, Vi nemate prava da se, zloupotrebom pozicije predsednika Republike Srbije, u javnim istupima verbalno obračunavate sa političkim neistomišljenicima Vaše stranke. Sve ideje koje nisu u suprotnosti sa Ustavom Srbije su legalne i legitimne! Između ostalog, legitimna je i ideja o drugačijoj političkoj strukturi države Srbije, kao i svaka ideja koja traži specifične promene Ustava Srbije legalnim demokratskim sredstvima.\nKada je u pitanju Vaše javno svođenje „Vojvođanskog kluba“ na „koalicionog partnera (Saše) Jankovića“, podsećam Vas da je „Vojvođanski klub“ jedna od najstarijih nevladinih organizacija u Vojvodini, koja postoji već 26 godina i ima svoju jasnu politiku i stavove. U skladu s tim od Vas kao predsednika Republike Srbije očekujemo poštovanje i zaštitu.\nSumnjamo da kao pravnik i političar ne znate da naša podrška gospodinu Jankoviću znači da smo mi prihvatili njegove stavove, a ne on naše. Sa svoje strane, gospodin Janković je pred prošlogodišnje predsedničke izbore prihvatio ono što danas tražimo od Vas: da podržite naše Ustavno pravo da javno, neometano i slobodno iznosimo svoje stavove u vezi sa položajem Vojvodine u Srbiji.\nNa kraju, molim Vas da ne unižavate položaj predsednika Republike Srbije postavljajući se kao cenzor bioskopskog repertoara. Koji filmovi će se u Vojvodini gledati ne zavisi od Vas. To zavisi samo od dva faktora: od bioskopskog repertoara i afiniteta građana. Na repertoar nemate prava da utičete, a kada su u pitanju afiniteti građana Vojvodine, verovatno ste i Vi svesni da se to uveliko menja.


Runda 1. Zvezda na krilima Berona do pobede – CZBG portal\nRunda 1. Zvezda na krilima Berona do pobede\npetak 12.04.2019\tNema komentara na Runda 1. Zvezda na krilima Berona do pobede\nKošarkaši Crvene zvezde su večeras u fantastičnoj atmosferi prepunog Pionira dobili prvu rundu protiv Budućnosti i tako poveli u seriji sa 1:0.\nVečerašnju utakmicu obeležila je fantastična partija Bilija Berona koji je ovaj meč završio sa 19 poena (4/4 za 3, 3/6 za 2 i 5 asistencija) i bio najefikasniji igrač utakmice.\nPrva četvrtina završena je prednošću Budućnosti 18:20. Igralo se jako tvrdo, pa su se ekipe smenjivale u vodstvu. Ipak, gosti su uspeli da ostvare prednost i tako odu na prvi odmor sa dva poena prednosti. U drugoj četvrtini videli smo takođe čvrstu igru. Budućnost je konstantno držala prednost do 6 poena razlike, ali je Zvezda dočekala svojih “pet minuta” i strpljivom igrom uspela pred sam kraj četvrtine da preokrene rezultat u svoju korist i povede sa 45:42.\nU drugom poluvremenu (3. i 4. četvrtina) videli smo fantastično izdanje naših košarkaša koji su dodatno pojačali ritam i stegnuli odbranu. Sve što je Budućnost uspela jeste da izjednači na 45:45, a od tada Zvezda je konstantno povećavala prednost i treći period završila sa +13 (65:52).\nPoslednji period doneo je još bolju igru izabranika Milana Tomića koji jednostavno gostima nisu ostavili ni gram nade da mogu da se vrate u utakmicu. I poslednju četvrtinu crveno-beli su rešili u svoju korist (26:20) i tako meč priveli kraju sa ubedljivih ’19 na svom kontu (91:72).\nBila je ovo četvrta pobeda crveno-belih ove sezone nad podgoričanima i odlična uvertira za drugi susret finalne plej of serije koji se igra u nedelju u hali Pionir.\nPored Bilija Berona u redovima Zvezde istakli su se još Dobrić sa 12 poena, te Cirbes sa 9. Po 8 poena postigli su Odžo, Davidovac i Čović, a po 7 River, Faje i Perperoglu.


Sanogo tačan kao švajcarski sat\nIako rezultat jučerašnje utakmice nije bio na njihovoj strani, fudbaleri Crvene zvezde su pružili sjajnu partiju protiv ekipe Hofenhajma, što najbolje prikazuju statistički podaci, naročito oni vezani za direktne duele na fudbalskom igralištu.\nO borbenosti i želji naših, posebno odbrambenih igrača svedoči broj dobijenih duela naročito dvojice defanzivaca. Nemanja Milunović je od ukupno 17 duela, osvojio 16 lopti. On se šest puta upustio u vazdušni duel sa igračima nemačkog tima, a čak pet puta je izašao kao pobednik, dok je na zemlji imao stopostotan učinak – 11 od 11 dobijenih duela. Zvezdin biser, mladi Strahinja Eraković je u skoku bio bolji od protivničkih fudbalera pet od sedam puta. Obojica su doprineli sjajnoj igri Crvene zvezde sa po deset presečenih lopti protivnika što dovoljno govori o agresivnosti naših štopera.\nNaš vezista, Seku Sanogo nastavlja da pruža odlične partije u crveno-belom dresu. Stameni vezista uspeo je da prevari igrače Hofenhajma pet od šest puta, a njegova stopostotna preciznost u dodavanjima (28 od 28 tačnih pasova) je ubrzala i učinila Zvezdinu igru dinamičnijom. Takođe, Sanogo je pokazao i ono što svakog modernog defanzivnog vezistu krasi, a to su dobijeni dueli, naročito u vazduhu gde je Sanogo imao stopostotan učinak od tri dobijena duela.\nNažalost, u fudbalskim takmičenjima, po završetku okršaja, nije bitan kvalitet igre, već samo krajnji rezulat, koji ovog puta nije išao u korist crveno-belih. Da je drugačije, sigurni smo da bi, za jučerašnju igru u prvom kolu grupne faze Lige Evrope i uz malo sreće, Crvena zvezda bila nagrađena najmanje bodom.


Ana Tomković u Dunajvarošu – Balkan-Handball.com\nHome / Transferi / Ana Tomković u Dunajvarošu\nAna Tomković u Dunajvarošu\nPoslednja izmena: 14/06/2022\nJoš jedna srpska rukometašica oprobaće se u mađarskom šampionatu – Ana Tomković, koja je na spisku selektora Bregara za predstojeće Mediteranske igre, nastaviće karijeru u ekipi Dunajvaroša. Desni bek za sobom ima sjajnu sezonu u Medicinaru, gde je bila nosilac igre i jedna od najzaslužnijih za plasman šabačkog tima u plej-of.\nAranđelovčanka je sazrela kao igračica i odlučila da je vreme da se oproba u inostranstvu. Ekipa iz grada na obali Dunava je stabilan prvoligaš, prepoznatljiv po kvalitetnom radu sa mladim igračicama.\nAna ima 25 godina, visoka je 181 cm. Već u prvoj profesionalnoj sezoni, 2016. osvojila je duplu krunu i bila najbolji strelac nacionalnog Kupa u dresu Knjaz Miloša.\n← Prethodni članak Miloš Barudžić još dve godine u Radničkom\nNaredni članak → ORAN 2022: Srpkinje bruse formu u Bajinoj Bašti\nKišvarda napravila balkansku koloniju – Đonović poveo u Bar na pripreme


НЕОЧЕКИВАН ПОТЕЗ РУСКОГ ПРЕДСЕДНИКА: Путин послао свог човека на разговоре са…\nSpecijalni izaslanik predsednika Rusije za Avganistan i direktor Druge direkcije za Aziju u ruskom Ministarstvu spoljnih poslova Zamir Kabulov sastao se sa delegacijom talibana, kako bi razgovarali o razvoju događaja u vezi sa mirovnim procesom u Avganistanu.\nPortparol kancelarije talibana u Kataru Muhamed Sohail Šahin saopštio je da se delegacija talibana nalazi u Moskvi i da je održan sastanak sa Kabulovim.\nPoseta talibanske delegacije Rusiji usledila je nakon što je predsednik SAD Donald Tramp prošle sedmice na „Tviteru“ napisao da je otkazao sastanak sa liderima talibana i avganistanskim predsednikom Ašrafom Ganijem, nakon terorističkog napada u Kabulu.\nSastanak je trebalo da bude održan 8. septembra, podsetio je TASS.\nDržavni sekretar SAD Majkl Pompeo izjavio je za En-Bi-Si da je izaslanik SAD za Avganistan Zalmaj Halizad pozvan da se vrati u Vašington.\nAko sad Rusija preuzme mirovni proces u Avganistanu izmedju talibana i Avganistanske vlade šta će se dešavati? Da li mogu da pronadju rešenja za mirovni proces bez Amerike, a u uslovima da je tamo u Avganistanu prisutna američka vojska? Američka vojska je sigurno ima dogovore sa Avganistanskom vladom, pa makar ta vlada bila i marionetska. Ali kako bi marionetska proamerička vlada takvoj vojsci saopštila rezultate pregovora u kojima naprimer treba da stoji kada i kojim tempom Američki vojnici odlaze kući? Sem što je komično to bi bilo vrhunsko poniženje za američku vojsku. A tek bilo bi poniženje za vlasti u SAD da nakon američkog 18-to godišnjeg rata političko rešenje ne završava Amerika nego Rusija. Ne verujem, ne mogu da verujem, da će se tako nešto desiti. Ali jako mi je privlačna pomisao o takvom totalnom američkom fijasku.


Predsednik Venecuele naredio snižavanje cena tokom Božića | Nova Ekonomija\nPredsednik Venecuele naredio snižavanje cena tokom Božića\nPredsednik Venecuela Nikolas Maduro naložio je početak primene Operacije Srećan Božić, u okviru koje će biti snižene cene igračaka, odeće i kućnih uređaja.\nTo bi, kako ocenjuju analitičari, moglo da rezultuje povećanjem njegovog sve nižeg rejtinga.\nBudući da se u Venecueli već sada u prodaji može naći tipična praznična hrana po subvencionisanim cenama, a oko 27.000 državnih inspektora kontroliše cene koje drže privatne prodavnice, nova mera vlade u Karakasu takođe ima za cilj da se, makar tokom praznične sezone, smanji visoka stopa inflacije u toj zemlji od čak 63 odsto, preneo je Rojters.\nTe mere mogle bi da pomognu Maduru da poveća svoj rejting, koji je u septembru pao na samo 30 odsto, kako je pokazala anketa agencije "Dejtanalisis".\nZvaničnik venecuelanske vlade zadužen za kontrolu cena Andres Mendes je na samom početku ovogodišnje praznične šoping sezone naložio radnjama da ne povećavaju cene i upozorio trgovce da ne zaračunavaju maržu na proizvode veću od 30 odsto.\nSamo nekoliko dana posle toga, prodavnice su smanjile cene, a vojnici organizovali Božićne sajmove, na kojima se prodaje roba po subvencionisanim cenama, od hrane do elektronike.\nTako se ispred jedne prodavnice igračaka u centru Karakasa okupio veliki broj ljudi da bi kupili lutke "Barbi" po ceni sniženoj za gotovo 80 odsto, na 553 bolivara ili oko pet dolara.\n"Kupiću šest Barbika pre nego što se rasprodaju", kaže majka dvoje dece Karmen Suares i dodaje: "Rekli su da mogu da kupim šest komada, ali da moraju da budu različiti modeli."\nOva strategija je za Madura već ranije dala rezultate. Pre godinu dana je njegov rejting značajno porastao nakon što je vlada naredila masovna smanjenja cena, što je pozitivno uticalo i na rezultate Socijalističke stranke na tada održanim lokalnim izborima.


Pijan pokušao da glasa, pa ga uhapsili po poternici\n26.09.2017 13:05, Novosti\nNA IZBORIMA u Nemačkoj pojavio se pripit muškarac koji je insistirao da mu se dozvoli da izađe na glasanje mada nije imao potrebna dokumenta, a na kraju je uhapšen jer se već nalazi na poternici. Neimenovani muškarac star 46 godina trudio se da glasa u nemačkom gradu Guben, ali mu nadležni na biračkom mestu to nisu dozvolili, prenosi „Vašington Post“.\nPročitajte još: Nemački grad deli besplatne pilule protiv radijacije(VIDEO) Pijani muškarac napravio je takvu scenu da su nadležni bili primorani da pozovu policiju da ga smiri. Što se njega tiče bilo bi mu bolje da nije skretao pažnju na sebe jer policajci su ga odmah uhapsili.\nPročitajte još: Da li će Hitlerove gaće izazvati nemire u SAD? (FOTO)Čim su proverili identitet tog muškarca policajci su videli da se njegovo ime nalazi na poternici. Pošto je sud već naložio da treba da provede sedam meseci u zatvoru, policajci su ga momentalno lišili slobode. Pročitajte još: Američki magazin o rakiji: \_'\_'Esencija srpskog bića\_'\_'


April 23, 2019 April 23, 2019 ŽURNAL\nAleksandar Vučić nije prisustvovao obeležavanju dvadesete godišnjice od NATO bombardovanja zgrade Radio-televizije Srbije, kad je ubijeno 16 radnika RTS-a. Na mesto zločina Vučić nije došao zbog bolesti. Takođe, isti razlog ga je naveo da tvrdi kako je NATO tada, 23. aprila 1999, nameravao da ubije baš njega i to prilikom direktnog prenosa intervjua za američku televiziju CNN.\n– U vreme napada na zgradu RTS-a, trebalo je da ja budem tamo zbog poziva Larija Kinga, šoumena američke televizije CNN. Iako sam unapred odbijao svaku pomisao da gostujem u šou programu jedne agresorske zemlje, iz kabineta Larija Kinga su tri puta zvali i insistirali da u 2,30 sati budem u studiju RTS-a i uključim se u živi program. Čak je na teletekstu CNN-a to najavljeno. Trebalo je da tačno u dva sata uspostavimo direktnu satelitsku vezu iz tog dela zgrade koji je, šest minuta kasnije, pogođen. Izgleda da su hteli da imaju živu sliku hica u ministra i osoblje naše televizije – objasnio je Vučić u intervjuu za radikalski bileten „Velika Srbija“, broj 628, maj 1999.\nI moja majka je te večeri bila u zgradi televizije Srbije kao dežurni novinar. Sasvim slučajno je preživela, tako da sam imao i lični odnos u toj velikoj nesreći. Osećao sam se užasno, kao i svako ko se zatekao na tom mestu. Došao je i potpredsednik Vlade dr Vojislav Šešelj – tvrdio je Vučić u tom intervjuu, a na konferenciji za novinare u ratnoj vladi Srbije, 22. oktobra 1999.\nIZVOR: Predrag Popović Blog


U Tuzli uhapšen državni zastupnik Enver Bijedić – Radio Feral\nU Tuzli uhapšen državni zastupnik Enver Bijedić\nDetalj tokom pretresa Bijedićevog stana u Tuzli (Foto: Klix.ba)\nGlasnogovornik Tužilaštva Tuzlanskog kantona Admir Arnautović za Klix.ba je potvrdio da se pored Bijedića u ovom predmetu nalazi još pet osoba, tri su zaposlene u Rudniku soli, dok su dvije u jednoj gračaničkoj privatnoj firmi.\nSvi oni se, kako je dodao Arnautović sumnjiče za učestvovanje u sumnjivom tenderu koji se odnosi na bušenje i opremanje usmjerenih istražno-eksploatacionih bušotina.\nTrenutno se vrše pretresi na nekoliko lokacija u Tuzli, Gračanici i Banovićima, a izdat je nalog za hapšenje ukupno šest osoba zbog sklapanja štetnog ugovora koji su vrijednosti pet i po miliona konvertibilnih maraka.\nPrema nezvaničnim informacijama, pored Bijedića akcijom su obuhvaćeni i Aziz Čačković, aktuelni direktor rudnika, zatim zaposlenici Amir Tursunović i Amir Sušić te privatni poduzetnici Dženan i Atif Mujkić iz kompanije Mining & Drilling iz Gračanice.\nSporni ugovor potpisan je 12. februara ove godine između rudnika i spomenute gračaničke kompanije, a njime je obuhvaćeno bušenje i opremanje osam usmjerenih istražno-eksploatacionih bušotina.\n← Poziv za profesore razredne nastave\nUsvojen Nacrt budžeta općine Kalesija za 2021.godinu (UŽIVO) →\nInformacija sa 21 redovne sjednice Vlade Tuzlanskog kantona


Pančevački džez festival uživo od 5. do 7. novembra - Kultura - Dnevni list Danas\nPočetna » Kultura » Pančevački džez festival uživo od 5. do 7. novembra\nPančevački džez festival ove godine biće održan uživo od 5. do 7. novembra, a publika će moći besplatno da uživa u koncertima muzičara iz Srbije, Hrvatske, Austrije, Italije i Izraela.\n0Piše: FoNet 27. oktobra 2020. 12.47\nPrve festivalske večeri, 5. novembra u 19 časova, nastupiće vokalistkinja i kompozitorka Irina Karamarković, koja poslednje dve decenije živi i radi u Austriji, a predstaviće program posvećen jednom od najznačajnijih muzičara u istoriji džeza – kontrabasisti i kompozitoru Čarlsu Mingasu.\nIrina Karamarković će nastupiti sa muzičarima iz Beograda – gitaristom Bratislavom Radovanovićem, saksofonistom Dušanom Petrovićem, basistom Branislavom Radojkovićem i bubnjarom Feđom Franklinom.\nU nastavku večeri će nastupiti italijanski pijanista i kompozitor Danijele Di Bonaventura sa svojim sastavom Band’Union. Diskografski aktivan od sredine devedesetih, on je nastupio na više od 90 albuma kao bendlider ili gostujući muzičar, a svirao je sa legendama italijanskog džeza poput Enrika Rave, Paola Fresua, Stefana Bolanija, i mnogih drugih.\nPančevački džez festival održava se u organizaciji Kulturnog centra Pančeva, uz pokroviteljstvo Grada Pančeva, Ministarstva kulture i informisanja Srbije, Pokrajinskog sekretarijata za kulturu, javno informisanje i odnose sa verskim zajednicama, Italijanskog instituta za kulturu, Austrijskog kulturnog foruma, Ambasade Izraela u Beogradu i Dunav osiguranja, navodi se u saopštenju.\ndžez festival, pancevacki dzez festival, uzivoPančevo


evroskepticizam - Sputnjik Srbija\nNovo pravilo moćnika EU: Ako ti se ne sviđa pobednik — ubij demokratiju!\nBriselske elite brane se i rukama i nogama da bi sačuvale tekovine svog rada u prethodnim decenijama, za koje smatraju da su pozitivne za Evropu, a vidimo da danas većina u Italiji, Austriji i nekim drugim članicama EU smatra da su te tekovine prevaziđene i traže neka nova rešenja.\nSukob klintonista i trampista urušava EU\nTramp je doveo u pitanje čitav poredak koji se predugo gradio, pa su se evropske post-moderne klintonovske elite sa pravom našle ugrožene. Pojedini EU lideri nisu svesni realnosti, kojom su ucenjivali druge. Za Srbiju, konačno, kolateralna korist.\nBrisel — tanker se pokrenuo\nPolitika Evropske unije je kao tanker kad treba da se okrene, on to radi vrlo polako, jer bi se inače prevrnuo. Okretanje je krenulo, nezaustavljivo je, bez obzira na napore Brisela i Vašingtona da se stvari vrate na staro, kaže Sanda Rašković Ivić komentarišući želju sve više stanovnika Evrope da ne žive u Evropskoj uniji.\nSve više evroskeptika u EU\nZnačajan deo stanovnika zemalja Evropske unije zalaže se za sprovođenje referenduma oko izlaska iz nje, pokazali su rezultati ankete Sputnik.Mišljenja.\nAko Britanija ode, Evropu će zahvatiti nacionalizam i separatizam\nIzlazak Britanije iz Evropske unije tom bloku bi doneo talas nacionalizma i separatizma, izjavio je češki premijer Bohuslav Sobotka.\nProsvećena desnica treba da insistira na sličnostima, a ne na razlikama, kaže poznati srpski dramski pisac i predsednik Srpskog otadžbinskog fronta Siniša Kovačević. Evropska unija je, prema Kovačeviću, megalodržava bez budućnosti, dok Evropu Zole i Degola treba poštovati.


SAD: Rusi nas matiraju na Arktiku - 05.05.2017, Sputnik Srbija\nUkoliko se nadmetanje za Arktik uporedi sa partijom šaha, onda Rusija sada na tabli ima sve figure, a Sjedinjene Američke Države samo piona i, možda, topa... 05.05.2017, Sputnik Srbija\nKomandant američke obalske straže Pol Zakanft upozorio je da Rusija prilično nadmašuje Sjedinjene Američke Države na Arktiku, piše „Forin polisi“. On je takođe upozorio da, dok Amerika odugovlači, Moskva u regionu stvara „ogromno vojnoindustrijsko prisustvo“.\nPrema njegovim rečima, Rusija kao da govori da je prva i da će SAD za celu generaciju pokušati sa njom da uhvati korak, tek da bi je stigla.\n„Oni su napravili strateški potez“, naglasio je Zakanft.\nAko uzmemo, na primer, ledolomce koji mogu da obezbede pristup pomorskim putevima za komercijalne i vojne brodove, Rusija ih ima 40, dok SAD imaju samo dva — i samo jedan od njih je zaista pogodan za Arktik, navodi se u članku.\nU međuvremenu, povlačenje arktičkog leda otvara pristup bogatim rezervama prirodnih resursa i zemlje kao što su Rusija i Kina i „pohlepno“ ih posmatraju. Procenjuje se da se u ovom regionu nalazi 30 odsto svetskih neotkrivenih rezervi gasa i 13 odsto rezervi nafte, kao i minerala u vrednosti od jedan milijardu dolara.\n„Forin polisi“ navodi da je Zakanft takođe izrazio zabrinutost da, u slučaju da situacija na krajnjem severu izmakne kontroli, Rusija će imati prednost ispred Sjedinjenih Američkih Država.\n„Oni na tabli trenutno imaju sve figura, a mi imamo samo piona i, možda, topa“, istakao je komandant američke obalske straže. „Ako bacite pogled na ovu arktičku igru, oni nam već na samom početku daju šah i mat“.


Američka kompanija “Uber” dobila je dozvolu za nastavak rada u Londonu, odlukom suda koji je naveo da će narednih meseci nadgledati rad te firme za lokalni prevoz, koju taksisti smatraju nelojalnom konkurencijom.\nLondonski sud je odlučio da produži dozvolu “Uberu” za 15 meseci, posle dva dana razmatranja žalbe londonske agencije za saobraćaj koja je zatražila ukidanje dozvole.\nDirektor “Ubera” u Londonu Tom Elvidž pozdravio je sudsku odluku i obećao da će nastaviti saradnju s londonskom upravom za saobraćaj kako bi povratio poverenje i smirio zabrinutosti tako što će pružati još bolju uslugu klijentima, prenosi Beta.\nGradonačelnik Londona Sadik Kan, takođe, pozdravio je sudsku odluku, ali je dodao da će motriti rad “Ubera”.\n“Uber” je pretrpeo nekoliko neuspeha u Velikoj Britaniji u poslednjih nekoliko meseci, uz gubitak dozvole u Jorku i Brajtonu gde je ooptužen za nemar.\nSmenjen direktor aerodroma “Konstantin Veliki“ u Nišu


Srušio se avion u Americi, poginulo četvoro /video/ - 09.10.2021, Sputnik Srbija\nSrušio se avion u Americi, poginulo četvoro /video/\nJedan manji avion srušio se neposredno posle poletanja sa prigradskog aerodroma u severoistočnom predgrađu Atlante, a u ovoj nesreći su poginule četiri osobe. 09.10.2021, Sputnik Srbija\nFederalna uprava za vazduhoplovstvo (FFA) saopštila je da se jednomotorni avion Cesna 210 srušio i zapalio u petak po podne kod aerodroma De Kalb-Pičtri, a u saopštenju lokalnih vlasti je potvrđeno da su život izgubile sve četiri osobe koje su se nalazile u letelici, prenosi AP.Najmanje 15 vatrogasaca stacioniranih na aerodromu relativno brzo su intervenisali i ugasili zapaljenu olupinu aviona, izjavio je predstavnik lokalne vatrogasne jedinice, a identitet poginulih do sada nije obelodanjen.Aerodrom se nalazi na manje od 16 kilometara od centra Atlante i sa prosečnih oko 209.000 poletanja i sletanja u poslednje tri decenije drugi je po frekvenciji letova u državi Džordžija.Iz FAA je saopšteno da će istragu preuzeti Nacionalni odbor za bezbednost saobraćaja, ali za sada nema konkretnih informacija o uzrocima tragičnog pada Cesne.\n07:33 09.10.2021 (Osveženo: 07:40 09.10.2021)\n© AP Photo / Alyssa PointerSrušen avion\nJedan manji avion srušio se neposredno posle poletanja sa prigradskog aerodroma u severoistočnom predgrađu Atlante, a u ovoj nesreći su poginule četiri osobe.\nFederalna uprava za vazduhoplovstvo (FFA) saopštila je da se jednomotorni avion Cesna 210 srušio i zapalio u petak po podne kod aerodroma De Kalb-Pičtri, a u saopštenju lokalnih vlasti je potvrđeno da su život izgubile sve četiri osobe koje su se nalazile u letelici, prenosi AP.\nNajmanje 15 vatrogasaca stacioniranih na aerodromu relativno brzo su intervenisali i ugasili zapaljenu olupinu aviona, izjavio je predstavnik lokalne vatrogasne jedinice, a identitet poginulih do sada nije obelodanjen.\nAerodrom se nalazi na manje od 16 kilometara od centra Atlante i sa prosečnih oko 209.000 poletanja i sletanja u poslednje tri decenije drugi je po frekvenciji letova u državi Džordžija.\nIz FAA je saopšteno da će istragu preuzeti Nacionalni odbor za bezbednost saobraćaja, ali za sada nema konkretnih informacija o uzrocima tragičnog pada Cesne.


Nove američke sankcije protiv Rusije china radio international\nNove američke sankcije protiv Rusije\n2018-04-07 15:07:23 cri\nSAD su u petak uvele nove sankcije protiv Rusije, ciljajući ovog puta rusku poslovnu elitu i visoke vladine zvaničnike, što je potez koji će dodatno pogoršati već poremećene odnose između Vašingtona i Moskve.\nAmeričko Ministarstvo finansija objavilo je uvođenje sankcija za sedmoro ruskih poslovnih lidera, koje je nazvalo oligarsima, kao i za 12 kompanija kojima oni upravljaju.\nNa crnoj listi našli su se i 17 visokih ruskih vladinih službenika i\ndržavna kompanija za trgovinu oružjem „Rosoboroneksport", kao i njena podružnica – Ruska finansijska korporativna banka.\nAmerički sekretar Ministarstva finansija Stiven Mnučin optužio je rusku vladu za umešanost u „niz malignih aktivnosti" širom sveta, uključujući umešanost u ukrajinsku i sirijsku krizu, kao i pokušaj subverzije zapadne demokratije i maliciozne sajber napade.\nSankcije će zamrznuti svu imovinu individua ili kompanija u SAD i zabraniće američkim građanima da posluju sa njima, a kako veruju u Vašingtonu, ove mere bi trebalo da obeshrabre međunarodne finansijske institucije da posluju sa individuama i kompanijama sa liste.\nRuska ambasada u SAD saopštila je u petak da nove sankcije ciljaju ruske poslovne lidere koji su odbili da igraju po pravilima Vašingtona.\n„SAD su napravile još jedan pogrešan korak u razbijanju slobode preduzetništva i konkurencije, kao i integracionih procesa u svetskoj ekonomiji", navedeno je u saopštenju.


» Okrugli sto o Svetskom danu hrane\nU sredu, 25. oktobra, u 11h, EU Info Point u Novom Sadu organizuje okrugli sto u znak obeležavanja Svetskog dana hrane. U preko 150 zemalja širom sveta organizuju se događaji koji imaju cilj da promovišu svest i akcije za one koji su gladni i potrebe svake zemlje da obezbede sigurnu i kvalitetnu hranu, koja zadovoljava nutritivne vrednosti za sve građane. Ulaganjem u ruralni razvoj, međunarodna zajednica može takođe iskoristiti potencijal migracije za podršku razvoju i izgradnju podršku raseljenih i domaćih zajednica, čime se postavlja osnova za dugoročni oporavak i inkluzivan i održiv rast. Tri četvrtine ekstremno siromašnih zasnivaju svoj život na poljoprivredi ili drugim seoskim aktivnostima. Stvaranje uslova koji omogućavaju seoskim ljudima, a posebno mladima, da ostanu kod kuće kada smatraju da je to sigurno i da imaju više potpornih sredstava za život, predstavlja ključnu komponentu bilo kog plana za suočavanje sa izazovom migracije. U toj celoj priči važnu ulogu igra obrazovenje, kroz koje se stiču nove veštine za savladavnje izazova u ruralnim sredinama.\nCilj ove debate na okruglom stolu je promovisanje svesti o značaju sigurne i kvalitetne hrane, koja se iznosi na tržište i do tanjira svakog čoveka. Takva hrana proizvedena u Srbiji i drugim zemljama treba da zadovoljava hranljive vrednosti i obezbedi zdravlje čoveka, , fizičku kondiciju i socioekonomske uslove , posebno dece i ranjivih grupa.\nU okviru ovog događaja govornici iz Fondacije za razvoj domaćinstva i Asocijacije potrošača Srbije predstaviće značaj obrazovanog mladog poljoprivrednika, sigurnost hrane i migracije, kvalitet i bezbednost hrane i navike potrošača pri kupovini hrane, kako donose odluku o kupovini, gde kupuju, obraćaju li pažnju na nutritivne vrednosti, ishranu dece.\nUčesnici okruglog stola su predstavnici institucija, nevladinih orgnaizacija i medija.


CRVENO-BELE BOJE ZAMENIO CRNO-BELIM Srpski fudbaler potpisao za Juventus\nNaš fudbaler Luka Marković je novi igrač Juventusa, ali će u predstojećoj sezoni nastupati isključivo za mladi tim.\nNapadač je prošao lekarske preglede, te će se pridružiti novim saigračima. On se dokazao igrama u dresu Krotonea za koji je u Primaveri postigao tri pogotka na četiri meča ove kalendarske godine.\nLuka Marković u dresu Čukaričkog\nU našoj zemlji je nastupao za Čukarički, a pre toga je prošao mlađe selekcije Crvene zvezde.\n"Stara dama" će našeg fudbalera registrovati za nastupe u Ligi šampiona za mlade, a dobrim igrama bi svakako sebe preporučio treneru Masimilijanu Alegriju. Biće na oku proslavljenog stručnjaka jer je ustaljena praksa da mladi fudbaleri povremeno treniraju sa prvim timom.


Turistička mapa Supermarketa Praga - KASADOO\nTuristička mapa Supermarketa Praga\nNa ovoj stranici naši posetioci mogu pronaći lokacije različitih supermarketa u gradu Pragu. Smatrali smo korisnim da ponudimo informacije o supermarketima u Pragu, jer verujemo da time štedimo vreme naših posetilaca, vreme koje mogu mnogo lepše provesti u šetnjama kroz ovaj prelepi grad i poseti nekoj od njegovih turističkih atrakcija.\nU Pragu postoje mnogobrojni lanci supermarketa koji su se pozicionirali na različite načine na tržištu. Na primer, Albert i Lidl lanci supermarketa su se više koncentrisali na pristupačnost svojih proizvoda, dok su drugi lanci supermarketa više pažnje posvetili iskustvu prilikom kupovine i imidžu brenda, nudeći svoje proizvode po, ponekad, znatno višim cenama. Na ovoj mapi možete naći nekoliko supermarketa u centru grada, koji vam mogu biti prigodni tokom tipično dugih šetnji kroz Prag.\nKako biste pogledali lokacije svih turističkih atrakcija u Pragu, posetiocima savetujemo da kliknu na mapu na stranici Praga. Na ovaj način moći ćete da sagledate lokacije svake znamenitosti, muzeja, šoping zone itd., i da okvirno sagledate udaljenost svake atrakcije od vašeg trenutnog smeštaja.


Ponovo DOZVOLJENO zapošljavanje u javnom sektoru, ali uz JEDAN uslov: Evo šta predviđa izmena zakona - Objektiv\nNaslovna » Vesti » Ekonomija » Ponovo DOZVOLJENO zapošljavanje u javnom sektoru, ali uz JEDAN uslov: Evo šta predviđa izmena zakona\nZapošljavanje će biti moguće ako korisnik javnih sredstava ima obezbeđena sredstva za plate\n• 16:55 • 27.11.2020. • 27.11.2020.\nFoto/Pexels.com/ Oleg Magni\nDa li vam i dalje treba negativan PCR test za putovanja ako ste se vakcinisali? Postoje određena pravila\nČetiri Srpkinje uhapšene u leglu prostitucije: Otkriven hotel u kom se bludničilo i drogiralo\nPlanirali pokolj Srba od Bosne do Kosova: Bin Laden i Izetbegović zajedno kovali zločinačke planove\nKo je bio Leri King? Pre svoje smrti na večni počinak ispratio dvoje od petoro dece\nBakir nazvao Srbe “lošim narodom”! Stigao ekspresni odgovor: Sve svoje nosićemo sa sobom, pa i Srpsku\nUdario glavom o krevet: Momak se ONESVESTIO kad je shvatio kako devojka koristi tampon (VIDEO)\nDrama na Vidikovačkom vencu: Žena skočila sa četvrtog sprata\nNovo hapšenje u Budvi: Još jedan Srbin uhapšen zbog ubistva Aleksandra Šarca\nU Hagu se plaše lidera OVK: Postoji rizik od bekstva, zastrašivanja i likvidacije svedoka\nPromene: Irena Vujović najavila investicije i rešavanje ekoloških problema\nDOLIJALI! Pali moćni privrednici, otkrivena velika prevara


Koliko ćemo čekati na ekološki prihvatljive letove - BIGportal.ba\nKoliko ćemo čekati na ekološki prihvatljive letove\n3 Decembra, 2019 3 Decembra, 2019 0134\nPoslije automobila kao zagađivača vazduha, i avio-industrija očekuje da će se pojedine letjelice pokretati i na struju. Avionski promet proizvodi 2,5 odsto godišnje globalne emisije ugljen-dioksida i jedan je od najvećih zagađivača u svetu. Zato je „Erbas“ predstavio svoje planove za naredne decenije.\nEvropski vazduhoplovni koncern „Erbas“ želi da izgradi prvi avion s niskom emisijom ugljenika koji bi trebalo da bude pušten u promet do 2035. godine.\nIzvršni direktor kompanije Gijom Fori u Hamburgu je rekao da bi avion mogao da bude hibridni, što znači da bi kombinovao klasično gorivo i struju, ili bi kao gorivo mogao da koristi vodonik ili neko klimatski neutralno gorivo.\n„Dve stvari su jako bitne, a to je aerodinamika i korišćenje energije iz obnovljivih izvora. Da je i ovo moguće pokazao je prvi solarni avion koji je samo na Sunčevu energiju obišao svet. Ali eksperimenti služe da bi se kasnije uveli u proizvodnju“, napominje Fabricio Berger iz kompanije „Erbas“.\nRazvoj potrebne tehnologije je još u povoju i u pitanju je vrlo složen proces koji će trajati godinama ili čak decenijama, kažu u „Erbasu“.\n„Kao što vidite, avion svojim oblikom sve više podseća na pticu nego na cigaru koju neko gura. Moramo iskoristiti sve pogodnosti aerodinamike“, dodaje Berger.\nU „Erbasu“ ističu da su svesni svoje odgovornosti i uspeli su da znatno smanje potrošnju goriva po putniku zahvaljujući lakšim avionima sa snažnijim motorima, a ekološki prihvatljivi letovi prioritet su te kompanije.\nSpavanje na minus četiri i lov na Auroru Borealis


A. J. 1. juna 2018. 09:14\nKarlo Kotareli vratio je ranije predsedniku Italije Serđu Matareli mandat za formiranje Vlade, nakon čega su lideri Pokreta pet zvezdica i Lige, Luiđi Di Majo i Mateo Salvini postigli dogovor o formiranju nove Vlade na čelu sa profesorom prava Đuzepeom Konteom.\nMateo Salvini oštro je kritikovao predsednika Evropske komisije Žana Kloda Junkera zbog komentara koji je ocenio kao rasistički. To je novi znak teških odnosa Italije sa Briselom, ocenjuje Rojters.\nNa konferenciji u četvrtak, Junker je rekao da Italijani moraju da rade više i da se bore protiv korupcije kako bi poboljšali situaciju na siromašnom jugu te zemlje, navodi britanska agencija.\nUbrzo nakon što je saopšteno da Italija dobija novu Vladu, koju će formirati Pokret pet zvezdica i desničarska Liga, lider Lige Mateo Salvini ocenio je Junkerov komentar kao „sraman i rasistički“.\nVlada: Od večeras do kraja vikenda pooštrene mere\n„Nova Vlada će obezbediti da prava i dostojanstvo 60 miliona Italijana budu poštovana“, saopštio je Salvini, dodavši da „Italijani očekuju od Evrope saradnju, a ne uvrede“.\nJunkerova portparolka je, u međuvremenu, saopštila da je komentar pripisan Junkeru „istrgnut iz konteksta“.\n„Predsednik Junker je govorio o strukturalnim problemima regiona južne Italije gde je EU mnogo učinila kako bi mobilisala finansiranje EU radi podsticanja privrednog rasta i zapošljavanja. Apsorbovanje fondova EU moglo bi se poboljšati kako bi ljudi na terenu mogli brže da osete rezultate“, navodi se u saopštenju Junkerove portparolke.\nEvropska komisija je, inače, ove nedelje predložila da se povećaju fondovi EU za najsiromašnije regione Italije u narednom dugoročnom budžetu EU za period od 2021. do 2027. godine.\nJunker je navodni komentar o južnim regionima Italije izneo na sastanku iza zatvorenih vrata, rekla je njegova portparolka, nakon javne sednice na kojoj je pozdravio „genijalnost“ Italijana.\nNakon što je Junkerov navodni komentar prenet na najčitanijim italijanskim novinskim sajtovima, predsednik Evropskog parlamenta, Italijan Antonio Tajani pozvao je Junkera da opovrgne svoju opasku koju smatra „neprihvatljivom“.\nTime je otvoren novi front u sve komplikovanijim odnosima Italije sa partnerima u EU, zaključuje Rojters, uz podsećanje da je pre samo dva dana komesar za budžet EU Ginter Etinger bio primoran da se izvini nakon komentara u kojem je nagovestio da bi tržišta mogla da kazne italijanske glasače jer su evroskeptični populisti izazvali metež u zemlji.\nBritanska agencija napominje da je među članovima nove Vlade i ekonomista Paolo Savona, koji je osmislio plan za izlazak Italije iz evrozone.


Šojgu ipak nije doneo "Pancir" u Srbiju - Atlantski Savet Srbije\nPhoto: Serbian Presidential Press Service ( AP)\nRuskog ministra odbrane Sergeja Šojgu nije u zvaničnu posetu Srbiji doneo raketni sistem „Pancir-S” kako su to euforično najavljivali srpski tabloidi, skrenuo je pažnju na ovo Radio Slobodna Evropa. Katarina Đokić, istraživač beogradskog NVO Centra za bezbednosnu politiku, je povodom toga izjavila da odluka Srbije da intenzivira naoružavanje svoje vojske i da poveća sumu planiranog novca za te namene ne mora da znači da se radi o nekoj situaciji koja je prepoznata kao izazov i pretnja za srpske interese, već da je jedini cilj toga modernizacija vojske. Ona je dodala da je povodom naoružavanja srpske vojske objavljeno dosta senzacionalističkih natpisa i da bi bilo opasno nasesti na njih zato što sve zemlje imaju svoje razloge zbog čega nabavljaju naoružanje.\nVojni analitičar Miroslav Radić je izjavio za RSE da je neizbežno da se Srbija naoružava ako se uzme u obzir da je većina naoružanja kojim raspolaže njena armija kupljena još za vreme bivše Jugoslavije. Katarina Đokić je podsetila da je predsednik Srbije Aleksandar Vučić decembra prošle godine najavio da će Srbija prestati da kupuje naoružanje. Ona je pozdravila tu izjavu i istakla da je najveći problem u sistemu odbrane Srbije manjak ljudi i uopšte položaj vojske. Po njenim rečima najveći trenutni problem Vojske Srbije je nedostatak ljudstva, a ne nedostatak naoružanja. Dodala je da svo naoružanje koje je nabavila Srbija neće mnogo značiti ako ne bude imao ko da rukuje njime. Ona je naglasila da na osnovu nekih informacija može da se zaključi da su Ministarstvo odbrane i Vlada Srbije prepoznali taj problem i da preduzimaju neke mere da on bude rešen. Kao primer za to, navela je da je pre neki dan primljeno u stalni radni odnos 78 podoficira koji su bili zaposleni na određeno vreme.\nAutorka ovog priloga je podsetila da je Srbija tokom prethodne tri godine kupila od Rusije pet helikoptera Mi-17V-5, četiri borbena helikoptera Mi-35M i da je preuzela kao donaciju šest lovaca MiG-29. Osim toga, na remontu su i četiri lovačka aviona tog tipa koje je Srbija dobila od Belorusije. Za ukupno 14 letelica dogovoreno je održavanje i podrška, dok je raketni sistem PVO „Pancir S1“ kupljen na osnovu sporazuma sa Rusijom iz 2019. godine. U Srbiju je iz Rusije u 2019. godini dopremljeno i deset od ukupno 30 borbenih izviđačkih oklopnih vozila „BRDM 2“. Sporazum o toj donaciji podrazumeva da u Srbiju iz Rusije bude dopremljeno i 30 tenkova „T-72“. Za to vreme iz Evrope je od „Erbasa“ nabavljeno pet helikoptera H-145M koji su, prema rečima predsednika Srbije Aleksandra Vučića, plaćeni od 11 do 13 miliona evra po komadu, dok cenu ruskih helikoptera nije precizirao.\nPrevious Ratna vazduhoplovstva NATO-a vežbala u američkoj pustinji\nNext NATO uvežbava protivpodmornički rat


Otvoreni Parlament | Održano javno slušanje na kojem je predstavljen prvi Dobrovoljni nacionalni izveštaj o sprovođenju Ciljeva održivog razvoja\nODRŽANO JAVNO SLUŠANJE NA KOJEM JE PREDSTAVLJEN PRVI DOBROVOLJNI NACIONALNI IZVEŠTAJ O SPROVOĐENJU CILJEVA ODRŽIVOG RAZVOJA\nPredsedavajući: Dubravka Filipovski\nJavno slušanje na kojem je predstavljen prvi Dobrovoljni nacionalni izveštaj o sprovođenju Ciljeva održivog razvoja, održano je danas u Narodnoj skupštini, u organizaciji Odbora za spoljne poslove.\nU svom uvodnom izlaganju, potpredsednik Narodne skupštine Đorđe Milićević istakao je da je ostvarivanje Ciljeva održivog razvoja iz Agende UN 2030 veoma bitno za građane Srbije i naglasio saradnju Narodne skupštine, Vlade i organizacija civilnog društva na tom polju. Milićević je naveo da je uloga Narodne skupštine u donošenju zakona, omogućavanju budžetiranja aktivnosti koje su vezane za sprovođenje Ciljeva održivog razvoja, kao i nadzor nad implementacijom Ciljeva. Neformalna Fokus grupa za razvoj mehanizama kontrole procesa implementacije Ciljeva održivog razvoja Narodne skupštine formirana je kao sredstvo za usaglašavanje aktivnosti Narodne skupštine na tom polju, a 10 odbora Narodne skupštine prati efikasnost rada ministarstava u ispunjavanju Ciljeva, ukazao je potpredsednik Milićević. On je istakao da je ostvarena puna saradnja sa Međuresornom radnom grupom za sprovođenje Agende održivog razvoja do 2030. godine i izrazio uverenje da će to doprineti uspešnoj implementaciji Ciljeva održivog razvoja u Srbiji.\nZamenica predsednika Odbora za spoljne poslove Dubravka Filipovski, navela je da realizacija Agende 2030, kroz tri stuba održivog razvoja – ekonomski, socijalni i zaštita životne sredine, treba da pomogne da se iskoreni siromaštvo i uspostavi svet na osnovu održivog razvoja, a time i da se kreira bolja budućnost za građane Srbije. Filipovski je navela da su u Budžetu za 2019. godinu predviđena sredstva za finansiranje Međuresorne radne grupe za sprovođenje Agende održivog razvoja do 2030. godine, kao i da je fiskalna politika u skladu sa nacionalnim ciljevima održivog razvoja. Ona je navela i da je važna saradnja institucija u sprovođenju Ciljeva održivog razvoja, kao i da je bitno da se Ciljevi i aktivnosti spuste na nivo lokalnih samouprava i da se uključi što više mladih ljudi.\nMinistarka u Vladi Republike Srbije zadužena za demografiju i populacionu politiku i predsednica Međuresorne radne grupe za sprovođenje Agende održivog razvoja do 2030. godine prof. dr Slavica Đukić Dejanović, istakla je da je Izveštaj sačinjen prema smernicama UN-a i da će biti predstavljen 17. jula u sedištu UN u Njujorku. u Izveštaju je detaljno opisan proces i stepen implementacije svih 17 Ciljeva održivog razvoja, sa posebnim osvrtom na šest ciljeva koje je Vlada odredila kao prioritetne. Đukić Dejanović je naglasila da će lokalne samouprave i mladi biti ključni partner u postizanju Ciljeva iz Agende 2030.\nPosebna savetnica ministarke za evropske integracije za Agendu 2030 prof. dr Jelica Stefanović Štambuk, navela je da je bitno osnaživanje pojedinaca i njihovo uključivanje u implementaciju Ciljeva održivog razvoja. Ona je naglasila da je proces implementacije Ciljeva integrisan u sam proces evropskih integracija Srbije.\nPredsednik Fokus grupe za razvoj mehanizama kontrole procesa implementacije Ciljeva održivog razvoja Narodne skupštine dr Milorad Mijatović ukazao je da je Fokus grupa formirana 2017. godine i da je od samog početka ozbiljno shvaćen taj posao, te da je zato Srbija prepoznata kao zemlja dobre prakse u izveštaju UN prethodne godine. Mijatović je naveo i da Fokus grupa radi u koordinaciji sa Međuresornom radnom grupom za sprovođenje Agende održivog razvoja do 2030. godine i da je cilj da Srbija bude bolje mesto za život.\nZaključujući javno slušanje nakon rasprave, zamenica predsednika Odbora za spoljne poslove Dubravka Filipovski navela je da je Srbija prva zemlja u regionu po pitanju implementacije Ciljeva održivog razvoja.\nPoslednji put ažurirano: 11.06.2019, 12:57


Vlada Kosova dobija dva nova ministarstva\nMisija Ujedinjenih nacija ce uskoro preneti ovlascenja u oblasti policije i pravosudja na kosovsku vladu. Pocetkom naredne sedmice zvanicno ce biti objavljeno formiranje dva nova ministarstva - za unutrasnje poslove i pravosudja.\nTo je najavio premijer Bajram Kosumi, isticuci da su uspostavljanje reda i vladavine zakona primarna angazovanja kosovskih vlasti, koja treba da garantuju mirnu i stabilnu buducnost za sve gradjane:\n“Snazno verujem da cemo u ponedeljak i zvanicno saopstiti osnivanje ministarstva unutrasnjih poslova i pravosudja. Formiranje dva nova resora i cinjenica da ulazimo u odlujucu fazu definisanja konacnog statusa, trazi vecu energiju i angazovanje svakog od nas”, kaze Kosumi isticuci da niko ne moze izbeci odgovornost koju ima te da ce drzava Kosova biti drzava svih gradjana.\nKosumi je to izjavio na ceremoniji diplomiranja nove generacije pripadnika Kosovske policijske sluzbe.\nFormiranje dva nova ministarstva potvrdio je i sef UNMIKovog Odeljenja za policiju i pravosudje, Zan Dusur.\nOn je ocenio kako je na takvu odluku uticao uspeh u radu Kosovske policije:\n“Ova ceremonija se odrzava u simbolicnom trenutku najave formiranja ministarstva za unutrasnje poslove i ministarstva pravosudja. Takva odluka je doneta zahvaljujuci fantasticnim rezultatima Kosovske policijske sluzbe u poslednjih sest godina”, kaze\nNovu generaciju cini 348 policajaca, medju kojima je 20 odsto pripadnika manjinskih zajednica. Ucesce manjina u radu Kosovske policije, koja ima vise od 7 500 pripadnika, se ocenjuje kao zadovoljavajuce.\nMedjunarodna zajednica smatra da je Kosovska policijska sluzba jedan od najvecih uspeha Kosova jer je zasnovana na evropskim standardima.\nKosumi je zatrazio vece angazovanje kosovske policije u garantovanju mira i stabilnosti:\n“U ovoj fazi Kosovu je vise nego ikada potrebna sigurnost za sve njegove gradjane. Red i zakon su osnovni principi na kojima cemo graditi nasu buducnost”, istakao je Kosumi.


Tanjug 11. jula 2019. 12:25\nNJUJORK – Najpoznatija svetska digitalna valuta, bitkoin, oštro je pala nakon kritika koje je izneo predsednik Federalnih rezervi DŽerom Pauel povodom Fejsbukovog plana za lansiranje vlastite kripto valute.\nBitkoin, koji je zabeležio meteorski rast u 2019. godini od čak 200 procenata, pao je danas za 12 odsto na oko 11.300 dolara, prema podacima CoinDesk-a, izveštava američka tv mreža CNBC.\nPre samo dve nedelje ova kriptovaluta je dostigla 17-mesečni maksimum iznad 13.000 dolara.\nPad je počeo kada je Pauel u obraćanju u Predstavničkom domu američkog Kongresa izrazio „ozbiljnu zabrinutost“ zbog planiranog lansiranja Fejsbukove digitalne valute, libre. Ova društvena mreža želi da pokrene svoj digitalni token zajedno sa konzorcijumom kompanija, u kojem su i Uber i Visa.\n„Libra izaziva ozbiljnu zabrinutost u pogledu privatnosti, pranja novca, zaštite potrošača, finansijske stabilnosti. To su pitanja koja treba da se rešavaju sveobuhvatno i javno“, rekao je Paeul, čije reči CNBC opisuje kao „hladan tuš“ za Fejsbukov plan.\nPlanirano je da libra bude token vezan za grupu državnih valuta i dužničkih hartija (tzv. stablecoin), kako bi se minimizovale njegove kursne oscilacije.\nBitkoin nije jedina virtuelna valuta koja je pala posle Pauelovih komentara. Naime, pad su zabeležile i druga i treća najveća svetska kripto valuta – etereum i XRP. Etereum je potonuo za 13 procenata na 270 dolara, dok je XRP izgubio 15 odsto vrednosti, spustivši se na oko 33 centa.


Brazilska govedina mogla bi prisjesti bh. stočarima\nFoto: Ilustracija | Brazilska govedina mogla bi prisjesti bh. stočarima\nDragan Sladojević 11.07.2019 07:10\nBANJALUKA - Poljoprivrednici se plaše da će na bh. tržište masovnije početi pristizati smrznuta govedina i svinjetina iz Argentine, Brazila, Paragvaja i Urugvaja, što bi ih, ističu, stavilo u izuzetno nepovoljan položaj u ionako teškoj tržišnoj utakmici.\nNjihov strah je uslijedio po saznanju da je Evropska unija, nakon 20 godina pregovora, potpisala Sporazum o slobodnoj trgovini sa MERCOSUR-om (blok južnoameričkih država), vrijedan stotine miliona evra.\nU otvorenom pismu Savez udruženja poljoprivrednih proizvođača Republike Srpske podsjeća da BiH ima potpisan Sporazum o slobodnoj trgovini sa EU, te da, kako navode, u BiH ulazi sve i svašta kada su u pitanju proizvodi poljoprivrednog porijekla, i to bez ograničenja.\n"To nam je u prethodnoj deceniji stvaralo ogromne probleme u poljoprivredi. Ako krene uvoz poljoprivrednih proizvoda iz zemalja Južne Amerike u EU, koji su izuzetno visoko subvencionisani i izvozno dodatno podstaknuti, a riječ je o smrznutom svinjskom i goveđem mesu, bobičastom voću, pšenici, šećeru, soji, itd., možete li zamisliti šta će biti s našom proizvodnjom?", naveli su iz ovog saveza.\nPoljoprivrednici strahuju da će kod nas završiti sve ono što ne bude po kvalitetu odgovaralo probirljivom tržištu EU.\n"Mi nikako ne možemo konkurisati ovim proizvodima", ističu iz Saveza udruženja poljoprivrednih proizvođača Republike Srpske, koji utjehu zasad nalaze u tome što se ovaj efekat neće odmah osjetiti kod nas, jer je, napominju, potrebno da sve zemlje članice EU ratifikuju ovaj sporazum, s tim što otpor već postoji, i to među francuskim farmerima.\nU izjavi za "Nezavisne" Stojan Marinković, predsjednik Saveza udruženja poljoprivrednih proizvođača RS, napominje da se poljoprivredna proizvodnja u južnoameričkim državama dobro subvencioniše.\n"Ako njihovi proizvodi po takvim cijenama budu ušli kod nas, mi nemamo nikakve šanse da se izborimo. Država našu proizvodnju može jedino zaštititi uvođenjem zaštitnih mjera", naveo je Marinković, koji dodaje da postoji strah da takvo, zaleđeno meso neće biti ni adekvatnog kvaliteta.\nS druge strane, borci za zaštitu potrošača ističu da postoji rješenje: ako takvim, uvoznim proizvodima kroz deklaraciju bude označavano porijeklo, kupci će se, uprkos većoj cijeni, opredjeljivati za domaće.\n"Građani se u anketama uglavnom izjašnjavaju da su spremni platiti i nešto višu cijenu za domaći proizvod, nego recimo onaj koji je došao iz južnoameričkih zemalja. Nama kao potrošačima je veoma bitno da se označi proizvod koji je došao iz uvoza. Mislim da je potrošačima potpuno jasno da je domaći proizvod bolji", rekla je za "Nezavisne" Gordana Bulić, predsjednica Udruženja potrošača "Klub potrošača" TK Tuzla.\nZanimljivo je da zemlja s jednim od najvećih tržišta u EU, Francuska, ne žuri s ratifikacijom ovog sporazuma. Čini se da francuski predsjednik Emanuel Makron želi biti sasvim siguran da će sporazum biti prihvaćen u njegovoj zemlji, gdje su se seljaci već izjasnili da im se ovakav razvoj situacije ne sviđa. Kada se o sporazumu s osnivačima MERCOSUR-a radi, riječ je najprije o trgovini govedinom gdje evropske proizvođače zabrinjava Brazil, najveći svjetski izvoznik tog mesa, koji govedinu prodaje po znatno jeftinijim cijenama. Prema sporazumu, zemlje MERCOSUR-a u mogućnosti su plasirati čak 99.000 tona govedine na evropsko tržište po carini od tek sedam i po odsto, ali i uz druge pogodnosti.\nPoskupljuju sve vrste goriva u Hrvatskoj\nRekordan broj zaraženih u SAD srozao cijenu nafte u svijetu


Beograd – Ambasador Švajcarske Urs Šmid potpisao je 13. aprila 2022. godine sa ministarkom za rad, zapošljavanje, boračka i socijalna pitanja gđ. Darijom Kisić Tepavčević Memorandum o razumevanju za realizaciju projekta „Znanjem do posla (E2E)“.\nVlada Srbije je preko Fonda za inovacionu delatnost pokrenula novi program podrške sa ciljem da podstakne privatne investitore da se uključe u finansiranje startapa sa visokim potencijalom za rast u Srbiji. Dizajn novog programa podržala je Švajcarska.\nIzabrani dobitnici godišnje nagrade za najbolju JLS u primeni principa dobrog upravljanja\nKrupanj, Vrnjačka Banja, Veliko Gradište i Ćuprija izabrani su za dobitnike godišnje nagrade za najbolju opštinsku/gradsku upravu u primeni principa dobrog upravljanja u 2021. godini. Nagradu kao vid podrške za dalje unapređenje dobrog upravljanja na lokalnom nivou dodeljuje Ministarstvo državne uprave i lokalne samouprave (MDULS), kao i program Swiss PRO koji podržava Vlada Švajcarske.\nKopaonik biznis forum 2022: Švajcarska predstavlja i podstiče inovacije i održivi razvoj\nAmbasador Švajcarske, gospodin Urs Šmid, iskoristio je priliku da na Kopaonik biznis forumu (06.-09.03.2022.), koji je okupio više od 1000 predstavnika iz oblasti privrede, finansija i razvojne saradnje, istakne jaku poziciju Švajcarske u oblasti inovacija i njenu posvećenost postizanju Ciljeva održivog razvoja Agende 2030.\nPoziv za studente Univerziteta u Srbiji - Takmičenje u istraživačkom radu vezanom za implementaciju Agende 2030\nU okviru projekta “Reforma javnih finansija - Agenda 2030” koji podržavaju vlade Švajcarske i Nemačke, a implementira Nemačka organizacije za međunarodnu saradnju GIZ, pozivamo sve studente u Srbiji da učestvuju na takmičenju i dostave svoje istraživačke radove vezane za implementaciju Agende 2030 i postizanje ciljeva održivog razvoja (COR) i time steknu mogućnost da osvoje vredne nagrade.\nŠvajcarska nastavlja da pruža podršku sistemu za upravljanje migracijama u Srbiji\nU sredu 2-og marta održan je sastanak Upravnog odbora projekta "Jačanje kapaciteta i partnerstava za upravljanje migracijama u Srbiji" gde su predstavljene dosadašnje i tekuće aktivnosti, kao i plan rada do kraja 2022. godine, prema prioritetima i potrebama partnerskih institucija.\nUspešna poseta švajcarske delegacije Novom Pazaru\nNovi Pazar, 01.03.2022: Delegacija Švajcarske, predvođena ambasadorom Švajcarske NJ.E. Ursom Šmidom, sastala se danas sa gradonačelnikom Novog Pazara gospodinom Nihatom Biševcem i sa gospođom Jasminom Ćurić, predsednicom Saveta bošnjačke nacionalne manjine. Oba sastanka poslužila su kao prilika da se proceni politička i ekonomska situacija u regionu jugozapadne Srbije i da se razgovara o inicijativama koje Švajcarska tu podržava, kao i da se ukaže na značajnu ulogu koju imaju saveti nacionalnih manjina.\nAmbasador Švajcarske posetio gradilište nove Nestle fabrike za proizvode za ishranu na bazi bilja u Surčinu\nAmbasador Švajcarske NJ.E. g. Urs Šmid, pridružio se 25. februara 2022. godine NJ.E. g. Aleksandru Vučiću, predsedniku Republike Srbije, povodom obeležavanja završetka prve faze radova na izgradnji nove Nestle fabrike za proizvode za ishranu na bazi bilja u Surčinu.\nProgram podržan od strane Vlade Švajcarske, Swiss PRO, organizovao 25. februara 2022. godine u Aranđelovcu događaj sa ciljem da predstavi značajna postignuća lokalnih samouprava u oblasti rodne ravnopravnosti. Kapaciteti i mehanizmi za rodnu ravnopravnost ojačani su u 31-oj lokalnoj samoupravi, dok je više od 5.000 građanki i građana imalo direktnu korist od sprovođenja projekata za poboljšanje položaja žena u lokalnoj zajednici, istaknuto je na događaju.\nAmbasador Šmid kao glavni govornik na konferenciji „Srpske kompanije na tržištu električne energije koja se menja“\nAmbasador Urs Šmid se 22. februara 2022. godine obratio prisutnima na otvaranju konferencije „Srpske kompanije na tržištu električne energije koja se menja“ u organizaciji Balkan Green Energy News, uz podršku Švajcarske kao države partnera. On je, zajedno sa potpredsednicom Vlade Srbije Zoranom Mihajlović i direktorom Sekretarijata Energetske zajednice Arturom Lorkovskim, zahvalio organizatorima konferencije što su obezbedili prostor za razgovor o različitim dimenzijama tržišta električne energije koje se menja i njegovom uticaju na privredu.\nAmbasador Urs Šmid i potpredsednica Vlade Zorana Mihajlović obišli građevinske radove u Vrbasu\n26.01.2022 — Serbia\nAmbasador Švajcarske Urs Šmid prihvatio je poziv potpredsednice Vlade Srbije Zorane Mihajlović i 26. januara posetio Vrbas kako bi zajedno ocenili napredak implementacije mera energetske efikasnosti u nekoliko predškolskih ustanova, koje je podržala Švajcarska kroz Projekat energetske efikasnosti i upravljanja u opštinama – MEEMP.


Energyobserver - SUOČAVANJE / ALEKS DŽEFRI, PROFESOR NA KEMBRIDŽ UNIVERZITETU U LONDONU, ZA DANAS / U POLITIČKOM SMISLU, DALEKO SMO OD POMIRENJA U REGIONU\nMnogi u BiH su profitirali od političke stagnacije, posebno one političke stranke kojima je u interesu nastavak tenzija između različitih delova stanovništva – ističe u razgovoru za Danas Aleks DŽefri, profesor na Kembridž Univerzitetu u Londonu.\nU svojim ranijim istraživanjima profesor DŽefri bavio se Brčko Distriktom, za koji kaže da je imao drugačiji put posle rata do ostatka BiH.\n„Brčko Distrikt bi bio jedan izvodljiv, moguć put i Republike Srpske i Federacije BiH. Mislim da model Brčko Distrikta, zbog podele moći između grupa i naglaska na vladavini prava, nudi uvid kakva je BiH mogla da bude stvorena u Dejtonu. Ne kažem da takav model države ne bi bio bez problema, ali je moguć i izvodljiv“, ukazuje DŽefri.\n* Kolika je uloga civilnog sektora u izgradnji demokratskih država posle sukoba na teritoriji bivše Jugoslavije?\n– Ovo je važno pitanje, jer nevladine organizacije i ono što se često naziva ‘civilno društvo’ imaju važnu ulogu u obnovi država na zapadnom Balkanu. Moja ranija istraživanja ticala su se toga – da li su nevladine organizacije mogle da odrede vlastiti „dnevni red“ u BiH s obzirom na to da su bile pod pritiskom da sebi osiguraju finansiranje ili da li je trebalo da slede prioritete političkih stranaka? Rezultati istraživanja su bili kompleksni: bilo je mnogo NVO koje su samo tražile sredstva ili su bile zainteresovane isključivo za promociju socijalne podele u periodu posle sukoba. Međutim, bilo je znatno više onih NVO – često grupa mladih – koje su generisale nova rešenja za podeljene i u zastoju političke institucije. Kako mladi sve više odlaze iz BiH jer to vide kao jedini način da sebi obezbede sigurniju budućnost, upravo bi trebalo podržati rad nevladinih organizacija.\n* Situacija u regionu je prilično loša. Ratni zločinci su heroji, sve je manje suđenja za ratne zločine, nacionalizam raste… Zašto EU i SAD ovo dopuštaju?\n– Tri su razloga zbog smanjene intervencije SAD i EU. Prvo, to su druge spoljnopolitičke obaveze, posebno u Siriji, Iraku i Avganistanu zbog kojih su SAD i EU skrenuli pogled sa Zapadnog Balkana. Migrantska kriza može dovesti do promene ovog puta, ali je potrebno uspostaviti radikalnije planove za podršku migrantskom stanovništvu širom Zapadnog Balkana. Drugi razlog je pojačana izolacionistička politika velikih međunarodnih sila, kod kojih sve više dominiraju ‘popularističke’ ili ‘neonativističke’ agende. U tom kontekstu, intervencije u suverenim državama u ime „demokratizacije“ sada izgledaju dalje nego ikad. Treći razlog je promena geopolitike regiona, gde integracija u Evropu više nije jedina vizija za budućnost Zapadnog Balkana, budući da Rusija igra značajniju ulogu u poslovima BiH, posebno u Republici Srpskoj.\n* U tom pogledu, da li smo daleko od pomirenja?\n– U smislu formalnih političkih institucija i struktura, daleko smo od pomirenja u regionu. Jedan od ključnih izazova ovde je kontinuirana fragmentacija obrazovnog sistema. Mladi se uče da je socijalna podela nešto što je nepromenjivo umesto da se uče da prepreke mogu biti razbijene.\n* Neko vreme ste živeli u BiH. Šta mislite o njihovom pravosuđu kada je reč o procesuiranju ratnih zločina?\n– Veliki je uspeh napravljen kada je reč o suđenjima za ratne zločine, pri čemu ne mislim samo zbog izgradnje objekata za procesuiranje ratnih zločina u sklopu Suda BiH. Kao što sam detaljno opisao u svojoj nedavno objavljenoj knjizi „The Edge of Law“ (Cambridge Universiti Press), sud je imao velike koristi od nevladinih organizacija koje deluju širom BiH u procesu uspostavljanja suđenja. Međutim, očigledno bilo je i značajnih izazova. Politički izazovi koji su dovodili u pitanje neutralnost suda od strane političara iz BiH zbog čega je došlo do nepoverenja javnosti, brzina suđenja i naizgled blaže kazne, kao i broj suđenja i istraga koji još uvek traju su, takođe, veliki izazov za sud i tužilačke organe.\n* Da li je Haški tribunal doneo pravdu regionu ili je, pak, razočarao žrtve?\n– Haški tribunal je služio važnoj svrsi. Poslednjih godina značajno je doprineo i u obrazovne svrhe. Usredsređenost Tribunala na mali broj visokorangiranih optuženika ograničio je sposobnost ovog suda da posluži široj pravdi. Tribunal se fokusirao na kažnjavanje, a ne na uspostavljanje zajedničkih i dogovorenih istina. Kao i kod Suda BiH, pitanje blagih kazni i osporavanje autoriteta suda od strane onih koji su proglašeni krivim oslabili su njegovu sposobnost da zadovolji potrebe pravde u očima nekih svedoka.\nREKOM zahteva širu podršku\n* Šta mislite o osnivanju Regionalne komisije za utvrđivanje činjenica o ratnim zločinima i drugim teškim povredama ljudskih prava počinjenim na teritoriji nekadašnje SFRJ od 1. januara 1991. do 31. decembra 2001. godine (REKOM)?\n– REKOM je važna inicijativa koja zahteva širu podršku, posebno jer su je pokrenuli energični akteri civilnog društva koji žele da utvrde istinu i uspostave zajedničko javno razumevanje prošlosti. Šteta što REKOM nije dobio veću javnu podršku kao transnacionalna inicijativa širom Zapadnog Balkana. U mnogo čemu REKOM bi bio važan dodatak, a ne zamena za pravosudne procese.


Vesti online / Slobodno Vreme / Zdravlje / Tri jednostavna načina da smršate\nNutricionista Rik Hej kaže da i ova tri trika mogu da vam pomognu da smršate.\n* Jogurt leči depresiju?\n* Samo 3 minuta intenzivne vežbe nedeljno dovoljno je da budete fit\n- Pridržavanje balansirane ishrane koja sadrži minimalno obrađene namirnice može da vam pomogne da unesete dovoljno hroma - predlaže Rik.\nSigurno ste već čuli za to - ova metoda podrazumeva da odredite broj sati dnevno koliko nećete jesti, a da u broju sati kada možete da jedete unesete dovoljan broj kalorija. Neki se pridržavaju metode 5:2, koja podrazumeva da tokom nedelje jedu uobičajeno, a da za vikend drastično smanje broj kalorija, drugi vole metod 14:10, odnosno 14 sati dnevno ne jedu ništa, a ukupan broj kalorija unose u tih deset sati dnevno.\n- Iako cimet ima mali uticaj na metabolizam, pomaže u balansu nivoa šećera u krvi i insulinske rezistencije, što pomaže mršavljenju i može da smanji želju za slatkišima i grickalicama - objašnjava Bondova.\nZDRAVLJE Nutricionisti tvrde: Ove tri namirnice uzrokuju stvaranje "šlaufa" na stomaku\nZDRAVLJE Evo šta se dešava u telu ako pijete vodu sa sodom bikarbonom